text:
52. (366.) szám, 2000. december 28-2001. január 3
Az új évezred küszöbén
Azon kevesek közé tartozunk, akik a történelem során megérhetik az ezredváltást. Ilyen legutóbb 1000 végén történt, s az pedig olyan régen volt... Tehát az idei szilveszter jelentôsége sokkal, de sokkal nagyobb, mint a többié volt.
A megállíthatatlan idô, nem törôdve semmivel, napot napra halmoz és az évek úgy folynak ki kezeink közül, mint játszadozó kisgyermek markából a homok. Látványos, de nem sikeres évnek járunk a végén. Elmondható, hogy városunknak egyik legtragikusabb éve volt a 2000-es. Reméljük, hogy az új évezred megváltást hoz Gyergyónak, és a változás új szele nemcsak utcáinkat, hanem a begyepesedett, pókhálós agyakat is tisztára fogja seperni. Annyi ideje keressük a kiutat, hogy már az élet labirintusának összes lehetséges zsákutcáját megjártuk. Itt az ideje, hogy az elkövetkezô évben, években a megújuló évezreddel együtt mi is megváltozzunk: hogy ne a tolvaj beszéljen a becsületrôl, ne a gazdag mérje fel a szegénységet, ne a hazug magyarázza az igazat, ne a tehetetlen vezessen, ne az erkölcstelen prédikáljon a tisztességrôl, ne a semmittevô nyerjen dicséretet és ne a jellemtelen élvezze a bizalmat.
Ehhez kívánunk:
Erôt, egészséget, meglátást és merészséget.
Bort, búzát, békességet, a kamrába eleséget.
Jó, megértô feleséget, a férjekbe emberséget.
Gyerekekbe kedvességet. Színészi tehetséget.
Tanári kötelességet, politikus bölcsességet.
Tanácsosi felelôsséget, vezetôi képességet.
Családi melegséget, rokoni kötöttséget.
Baráti segítséget, jó szomszédi közelséget...
és kisújságos éberséget az új esztendôben.
– Mindent egy helyen! –
A fejlôdés megállíthatatlan! Ez alól a Román Posta sem lehet kivétel. Újabb és újabb szolgáltatásokat vezetett be az utóbbi években, a meglevôket pedig folyamatosan tökéletesítette.
Nézzük például a postafiókokat. Minden faji, nemi vagy vallási megkülönböztetés nélkül, bárki bérelhet egyet, de akár kettôt is. Ez azonban még nem minden! Direkt Csíkszeredából küldtek ki szakembereket, akik megoldották, hogy az ember még a postafiók kulcsát se kelljen magával cipelje, ha annak tartalmát ki akarja venni. A megoldás egyszerûen zseniális: minden postafiókra felszereltek egy-egy zárat, itt hagytak egy marék kulcsot, s elegánsan távoztak. Az itteni alkalmazottak csak késôbb jöttek rá, hogy a kulcsok döntô többsége nem talál a zárakba, így nem lehet azokat bezárni. Következésképpen az ajtók nyitva állnak, az ember bármikor bemehet, s elveheti a postáját. (De a másét is, ha akarja.)
Aztán ott vannak a postabélyegek. Régebb még mindenfele lehetett azokat kapni. Az ember bement egy trafikba, s vett, amenynyit akart. Vagy bement a cipôboltba, s bevásárolt belôle. Persze, ha épp volt. Ha nem, akkor vehette sorra az üzleteket, addig, míg valahol talált. Ettôl a felesleges járkálástól óvott meg bölcs elôrelátással a Posta vezetôsége, amikor eldöntötte: ezután bélyeget csak a postán árulnak. Attól kezdve minden sokkal egyszerûbb lett. Bélyegre van szükséged? Nem kell keresgélned! Tudhatod: a postán találsz. Így ünnepek táján kissé kényelmetlen, mert másik száz ember is bélyeget szeretne venni, de hát az év legnagyobb része ugye nem ünnep, ezt a pár napot pedig fél lábon is kibírjuk...
De ez még nem minden! Ha már úgysem megyünk a trafikba bélyegért, akkor egyáltalán miért menjünk? Miért ne vehetnénk meg az újságot, gyufát, szappant, fogpasztát, stb., stb. a postán? Nagyszerû ötlet! Még szerencse, hogy egy okos embernek – vélhetôen Bukarestben – eszébe jutott. S nem csak eszébe jutott, mert a gondolatot tett követte, s ma már a különféle kozmetikai termékek mind szélesebb választékát lehet megvásárolni a postahivatalokban. Plusz filmet a fényképezôgépbe, elemet az elemlámpába, s a sort még folytathatnám. Mire ezek a sorok az újságban megjelennek, a termékskála még bôvülni is fog, bizonyára.
Ha valaki azt hiszi, hogy ennél többet már elképzelni sem lehet, akkor az téved! Ugyanis ma már – igaz, ez köztudott – a villanyszámla kifizetéséért sem kell lekutyagolni a sorompóig. Házhoz viszi a postás. Ha pedig valakinek olyan szerencséje van, hogy otthon is találja, ráadásul elegendô pénz is van nála (a hírek szerint volt már néhány ilyen eset), akkor helyben ki is fizetheti. Ellenkezô esetben csak pár nap türelme kell legyen, míg a nyugtát a postás leadja a hivatalban, s már mehet is fizetni. Még mindig nem az áramszolgáltatóhoz, csak ide, a postára. (Azokat az akadékoskodókat pedig, akik azt mondják, hogy ez a rendszer nem jó, kérem ne hallgassák meg. Ugyanis igazuk van, de mit érnek vele?! Azt esetleg még érdemes megjegyezni, hogy a rendszer olyan jól ki van találva, hogy a számlával egy idôben a nyugtát is kinyomtatják, így még azzal sem kell fárassza magát a postás, hogy megírjon egy nyugtát, amikor a pénzt elveszi. A szegény postáskisasszonynak ugyan már nehezebb dolga van, mert amikor az ügyfél jön kifizetni a számláját, akkor végig kell nyálazzon pár száz nyugtát, míg a keresettet megtalálja, s mindez idôben és erôfeszítésben sokkal több, mintha ô írná meg kézzel a nyugtát, de ez már egyáltalán nem érdekli az áramszolgáltatót. ô tett nekünk egy szívességet, ráadásul tett a postának is egy szívességet. Mindenki köszönje meg szépen!)
Mindennek a betetôzése még hátravan, de már tettek egy lépést ennek irányába. Az történt ugyanis, hogy a napokban az emberek hiába álltak sorba türelmesen annál az ablaknál, amelyiknél a villanyszámlát szokták fizetni. Egy idô után átszóltak nekik, hogy összevonás esete áll fenn, s mostantól a pénzt a fennmaradó három ablak valamelyikénél fogják elvenni. Innen már csak két lépés a tökéletesség: abszolút minden szolgáltatás nem csak egy helyen – természetesen a postán –, hanem egy és ugyanazon ablaknál! Hogy az ügyfél még annyit se kelljen fáradjon, hogy belépve a hivatalba eldöntse, melyik sorba szándékszik beállni! Bízzunk benne, hogy Bukarestben, a fô-fô postaigazgatók nem olvassák a Kisújságot, mert még meg találják fontolni az ötletemet!
A szombati robbanás bizonyítja
Bajban összetart a város
Szombaton, december 23-án délelôtt fél tíz körül a gyergyószentmiklósi Bucsin negyedi kazánház mellett felrobbant egy folyékony fûtôanyagot szállító jármû. A lángokat nem sikerült idôben megfékezni, így átterjedtek a közeli tömbházra is melynek tetôzete jelentôsen károsodott. És mindez még a legkisebb baj. Ugyanis négy lakás majdnem teljes egészében kiégett. Hamuvá és korommá változtak a bútorok, könyvek, függönyök, füstbe mentek a karácsonyra készülô sütemények, valamint az ünnepi hangulat...
A helyszínre érkezô segítôknek vagy bámészkodóknak borzalmas látványban volt részük. Tizenöt méteres lángok nyaldosták az eget, recsegett ropogott a 21-es tömbház tetôzete, koromfeketévé vált a fal... Általános volt a pánik. Kisírt, néhol még álmos szemek, remegô emberek vették körül a színhelyet. Közben mesélték, kit, hogyan ért a csapás. Volt, kinek a gyerekei még aludtak, amikor egész egyszerûen berobban a lakás ablaka egy hatalmas bumm kíséretében és sûrû füst gomolygott a szobában. Ezért a gyerekeket úgy pizsamában, mezítláb átvitték egy közeli tömbházban lakó ismerôshöz. Egy nemrégiben a szülészetrôl hazaérkezett anya remegve nézte az égen gomolygó fekete füstfelleget, miközben csupán ennyit tudott mondani: Mi lesz velünk? Mi lesz velünk?
Az elôzményekrôl Nagy Attila, a Közüzemek igazgatója tájékoztatott. Elmondta, hogy a Moineºti-i Fil Invest Petro Cheº Rt. szállítóvállalat hozott aznap két szállítmány fûtôanyagot, mintegy harminc tonna össztömegben. A nagyobb jármû húsz tonna folyékony üzemanyagot (CLU) szállított, és a Bucsin negyedi kazánháznál fogott hozzá a lerakodáshoz. Az elsô rekesz tartalmát minden gubanc nélkül kiürítették a földbe süllyesztett tárolóba. Ám amikor a második, tíztonnás rekesz kiürítésének fogtak, kiderült, hogy az ürítô nyílás a hideg miatt elfagyott. Ennek kiolvasztását a mindeddig jól bevált, ám a munkavédelmi szabályok betartása nélkül kezdte a Moineºti-i cég munkatársa. Ugyanis nyílt lánggal melegítette az ürítônyílást, ahelyett, hogy forró vízzel locsolta volna, amint azt a munkavédelmi szabályzat elôírja. Hogy a továbbiakban mi történt, egyelôre csak találgatni lehet. Valószínû azonban, hogy a jégdugó kiolvadt, és ezáltal a szabadon maradt nyíláson ömleni kezdett a fûtôanyag. A szállító cég kocsikísérôje megkísérelte eltömni a kezével a nyílást, hogy ne folyjon tovább az üzemanyag a földre, illetve a nyílt lángra. Mivel a csapról hiányzott az elzáró rózsa, nem volt lehetôsége ezt megfékezni. Ezért kényszerült arra, hogy a kezével próbálja meg a lehetetlent. A melegítéshez használt láng égette a kezét, ezért elvette a nyílástól, szabad utat engedve az üzemanyagnak. Ezután elindult megkeresni a jármû sofôrjét. Kérdéses, hogy miért nem a kazánházba indult, hiszen a kazánház hátsó bejáratánál körülbelül húsz por- és hab- tartalmú tûzoltó-berendezés van tárolva, és ezek segítségével talán meg lehetett volna fékezni a tüzet, meg lehetett volna elôzni a katasztrófát.
– Ki kell-e fizetnie az elégett üzemanyagot a Közüzemeknek? Terhelni fogja-e a lakókat ez a költség? – kérdeztük Nagy Attilától.
– Mivel az ürítés pillanatában ez a fûtôanyag nem volt általunk átvéve, nem kell az elégett tíz tonna üzemanyagot kifizetnünk. A tömbházlakóknak sem kell amiatt aggódniuk, hogy a számlákra kerül ez a szabad ég alatt elégett fûtôanyag. A szállító cég tulajdonosa nem számolja fel ezt az üzemanyagot, sôt felajánlott a keletkezett károk enyhítésére faanyagot, üveget és pénzt is.
Rákérdeztünk a kazánház, illetve a fûtésrendszer esetleges károsodásaira is. Megtudtuk, hogy csupán a kazánház ablakainak egy része tört be a robbanás következtében, azonban sem a bent lévô berendezés, sem a vezetékrendszer nem károsodott.
Nagy Attila elmondotta, hogy három dolog közül, amit el szeretett volna kerülni (a tûznek ne legyen emberáldozata, megelôzni a tömbház kigyulladását és a földbe épített tartály felrobbanását) csupán az egyiket sikerült megvalósítani: senki nem halt meg. Habár a légnyomás következtében az egyik tûzoltót elszállították a sürgôsségre, más áldozat nem volt. Sajnos a tömbház kigyulladt, valamint az egyik tartály hatalmas lángnyelvet fújva meggyulladt; szerencsére ez a tûz hamar elaludt.
Szombaton, délután két órára a polgárvédelmi irodába összehívtak egy gyûlést, melynek célja a rászorulók azonnali megsegítése volt. Megmozdult a város, a segélyszervezetek, a városvezetés, a polgári védelem, a tûzoltóság és rendôrség képviselôi mind azon tanakodtak, mi lenne a legjobb megoldás. Mire véget ért a gyûlés, már helyére került az ablaküvegek egy része, ahol pedig keret sem volt, oda mûanyag fóliát húztak, óvandó a lakást az idôjárás viszontagságaitól.
A rendôrség és csendôrség megszervezte a tûz által érintett lakások ôrzését. Csupán az ott lakók, azok rokonai, valamint közeli barátai mehettek be a lépcsôházba.
Egy bankszámlát nyitottak a károsultak megsegítésére, ahova mindenki saját belátása szerint utalhat pénzt: Trezoreria Gheorgheni 26.96.02.07.42.45.070. Adakozni lehet az egyházaknál és a polgármesteri hivatalnál is.
A Batthyány Ignác Szakközépiskola vezetôsége felajánlotta a tanintézet bentlakását azok számára, akiknek lakása tönkrement és nincs hova menniük. Ezzel a lehetôséggel egyetlen család sem élt. Szintén az ülésen tudtuk meg, hogy a legnagyobb károsodást a 21-es tömbház C lépcsôháza szenvedte, ahol néhány lakás majdnem teljes egészében kiégett. A kár jelentôs, az elôzetes minimális becslés szerint 1,2 milliárd lej.
Sandor Eugen rendôrparancsnoktól megtudtuk, hogy eljárást indítottak Gabor Marius sofôr ellen, aki a BC 36 FIL rendszámú autóval (a felrobbant jármû) a húsz tonna folyékony üzemanyagot szállította.
A helyi tûzoltó alakulat segítségére Csíkszeredából, Maroshévízrôl, a Nyírben levô fegyverraktártól, valamint a Bucsin Rt.-tôl érkeztek tûzoltók.
A szombati robbanáskor láttam elôször, hogy összhangban dolgoztak a városlakók, ugyanazon törték fejüket, nem alakultak klikkek „döngöljük a másikat a földbe!" jelszóval. Örvendetes volt, ahogy városvezetésünk gyorsan, hatékonyan cselekedett.
Azonban ebben a búzában is benne van az ocsú: a város népe csupán akkor tud együtt dolgozni, ha a szükség rákényszeríti. Sajnos!
Ha nem segít, bár ne akadályozzon
– Interjú dr. Garda Dezsôvel –
– Hogyan készíti a képviselô úr a 2000-es esztendô mérlegét?
– A 2000/1-es törvényt keresztülvittük ugyan, de a végrehajtásában rengeteg nehézség adódott. A szakminisztérium a tavasz folyamán kétszer, majd ôszszel újra megpróbálta sürgôsségi kormányrendelettel módosítani ezt. A fakitermelés is óriási méreteket öltött; az erdészettel konfliktushelyzetbe kerültem. Az erdészet jónéhány embere bármennyire nem szeret, vagy éppenséggel gyûlöl, mégis tény, hogy 1998 után az én kivizsgáló munkámnak köszönhetôen kerültek ide. Sajnos nem az én elvárásomnak, azaz a lakosság elvárásának megfelelôen tevékenykedtek. Egyes erdészmérnökök – szeretném kihangsúlyozni, hogy nagyon sok becsületes ember is van köztük – teljesítették a kötelességüket a megyei birtokérvényesítô bizottságban. Ezért szeretnék köszönetet mondani nekik. Ugyanakkor egyes erdômérnökök igencsak kiálltak a közösség érdekei mellett, köszönet jár nekik a székelység nevében. Köszönet azért, mert vállalták, hogy kollegáik kinézik, ellenségnek tekintik.
– Az erdôk visszaadásával párhuzamosan felvállalta az egykori fonodás alkalmazottak ügyét is.
– E két évvel korábban felvállalt munkának még nem jutottam a végére, bár nyolc rendkívül fontos minisztériumhoz és több hivatali közeghez adtam le memóriumot. Végül az országos versenytanács olyan döntést hozott, melynek értelmében az állami vagyonügynökség privatizációját semmisnek nyilvánította. Ez nagy megvalósítás, de valószínû, hogy még sok lépésre lesz szükség, hogy e megvalósítást a munkások érdekében tudjam érvényesíteni, hiszen a per a Romtex Rt. és munkásai között folyik; máról holnapra nem oldódik meg a probléma.
– 2000-ben nemcsak helyhatósági, országos választások is voltak. Mennyire zavarta ez a munkájában?
– Nagyon, hisz a helyi választások miatt a prefektúra bezárt, mindenkit kitettek az irodából, a föld- és erdôvisszaosztó bizottság nem mûködött. Ez, valamint az ôszi választások tették lehetetlenné, hogy idéjében visszaadjuk a földeket. Nem a választásokra, a közösség érdekeire kellett volna figyelni, ami ez esetben a földek visszaadása volt.
– Új kormány alakult; hogyan látja, szót tud-e érteni az új csapattársakkal?
– Az elmúlt négy esztendôben úgy érzem nemcsak a kormánypártiak, hanem az ellenzéki képviselôk is értékelték következetes kiállásomat, fôleg a korrupció elleni harcban. Remélem, az új parlamentben is megtalálom a helyem, szót fogok érteni számos kormánytisztségviselôvel a közösségem érdekében. Itt elsôsorban a tanügyi minisztériumra gondolok, másodsorban remélem, hogy az érdészeti államtitkársággal is megfelelô kapcsolatot tudok majd kiépíteni, hiszen közösségünk érdeke ezt kívánja.
– Mit remélhetünk a kormánytól?
– Nehéz jóslatokba bocsátkozni, de úgy látom, hogy a Társadalmi Demokrácia Románia Pártja (PDSR) részérôl is bizonyos fokú befogadókészség érezhetô. És ha nem is segítenek az elért eredmények kivitelezésében, remélem, hogy nem fognak korlátozni. Megvalósításnak tartom azt, hogy a PDSR elismerte a Babes-Bolyai Tudományegyetem kettéválsztásának fontosságát, azt, hogy önálló magyar karok jöjjenek létre. Bár ez nem olyan nagy lépés, de a tanügyi törvény kivitelezésének fontos mozzanata. A felsôktatásban úgy tûnik eredményeket fogunk elérni, nemcsak országos, hanem helyi szinten is.
– Ha véget ér az erdôviszszaadások körüli hercehurca, az erdôk jogos tulajdonba kerülnek, akkor mi lesz Garda Dezsô következô célja?
– Nem szívesen mondanám még el. Munkásságommal hozzá szeretnék járulni a vidék, térségünk fejlesztéséhez. Ez olyan tevékenységet jelentene, amely folytatása az eddigi munkámnak. A visszaadott erdôt gyümölcsözôvé szeretném tenni, lehetôséget teremteni, hogy ne csak a fát kapja vissza az ember, hanem a fából megélhetési lehetôséget tudjon teremteni a gyergyói ember. Az a közösség, amely az elmúlt tíz esztendôben nagyon magára volt hagyatva.
Tanácsosok évzáró gondolatai
A második évezred utolsó éve nem telt eseménytelenül. Új kormányt, új városi tanácsot választottunk. Vezetôink között vannak, akik korábban is tanácsoskodtak, és vannak, akik csak most kóstolnak bele a városvezetés mikéntjébe. Arról kérdeztük néhányukat, milyennek látják az elmúlt évet a magánember és a tanácsos szemszögébôl.
Antal Péter:
– Közepes év volt az idei, anyagiakban nem szûkölködtem, és végre sikerült nyugdíjba vonulnom. Tanácsosként is közepesnek nevezném 2000-et, hiszen nem minden sikerült úgy, ahogy szerettük volna. A határozatok nem voltak kellôképpen követve, a spanyolok is csalogattak, bár most úgy tûnik, lesz valami a befektetésükbôl. Kirívó sikerekrôl nem beszélhetek, aprók viszont vannak: tudtak mûködni az intézményeink, az iskolák, a kórházak.
Árus Zsolt:
Nézve a kormányválasztás eredményeit, ez az év rosszabbra sikeredett, mint gondoltam. Ráadásul egyre többet kell dolgoznunk, hogy legalább a megélhetésünket biztosítani tudjuk. Tanácsosként már jobbnak ítélhetem a 2000-et, hisz egy jobb tanácsot választott a város, s ennek már konkrét eredményei is vannak: leginkább az, hogy a tanácsosok saját fejük szerint döntenek. Az alpolgármester-választásban viszont nagyot hibáztunk.
Magánszemélyként sikeresen zárom az évet, tanácsosként viszont csak hatossal, hetessel értékelhetem. Bár munkánk eredménye csak ezután fog meglátszani, amikor alkalmazzuk az általunk hozott határozatokat. A legjobb, amit az idén elértünk, hogy a tanácsosok saját belátásuk szerint szavaznak, nem pedig csoportok, frakciók szabályai szerint. A legnagyobb tévedésünk az volt, hogy nem szavaztuk meg azt a határozatot, miszerint a költségvetésbôl támogatott intézmények csak a helyi vállalkozók szolgáltatásait vehetik igénybe. Ez nagy hiba volt, szerintem segíteni kellene a helyi vállalkozókat, hiszen ôk tartják el a várost.
Fülöp Edit:
Hat hónapos tanácsoskodásom alatt sok eredményrôl vagy kudarcról nem beszélhetek. Inkább csak ismerkedtem a gondokkal, törvényeket tanultam, megoldásokat kerestem; néha eredményesen, néha eredménytelenül, de minden esetben a közösség érdekeit szem elôtt tartva. A tanácsosi munkakör csapatmunka, egyedül szinte semmit nem lehet tenni. A közelmúlt értékelésénél vegyes kép alakul ki. Tény, hogy kétezerben minden vonatkozásban nehezebb lett az élet, a kormányváltás sem ígér semmi jót. De feladni nem szabad. Csodavárás helyett a cselekvést választom; kitartóan, megfelelô komolysággal a közösségért kell jövôt alapozni, apró lépésekkel, az utánunk következôk számára. Az elmúlt esztendô legfájóbb pontja a visszarendezôdés, a baloldali eszmék többség általi támogatása.
Kercsó Attila:
Ez az év a kezdetleges változások éve volt, gazdaságilag egy helyben toporgó. Tanácsosként nagyon sajnálom, hogy nem tudom kivitelezni, amit terveztem, de azt már sikernek találom, hogy a tanácsosok különbözô nézeteik ellenére is tudnak együtt dolgozni. Az idén elkövetett legnagyobb bakinak az alpolgármester bevásárlását tartom, hogy rózsa helyett hecserlit vett, s a muskátlimagból gyom nôtt ki.
Nem szoktam dicsekedni, de úgy érzem, a város életében elôrelépés történt, a 2000/1-es törvény alkalmazásában részeredményeket értünk el. Elmondhatom, hogy az idei év sikeres volt, mert tudtam tenni egyet s mást a városért. Magánemberként – figyelembe véve a koromat és azt, hogy hány volt osztálytársam hunyt el –, szerencsésnek nevezhetem magam, hiszen egészséges vagyok. Az év sikerének tekintem, hogy – bár nem volt célom – alpolgármester lettem, de ezt nevezném az év bakijának is, hiszen különben sokkal nyugodtabban élnék.
Köllô Dávid:
Számomra ez az év úgy jelent véget, mint kezdetet. Véget ért az egyetemista élet, elkezdôdött a tanácsosi, a vállalkozói munka. Tanácsosként az a véleményem, hogy a testület felépítése jó irányba változott. Azt sajnálom leginkább, hogy az alpolgármester-választáson sikerült kizárólag pártszellemben gondolkodni. Az mindenképpen sikernek számít, hogy sikerült rávenni a fôiskolát, hogy az épület használatáért juttasson valamit a városnak. Ezen kívül hoztunk olyan határozatokat, amelyeknek még nem látjuk a végét, lehetnek sikeresek, de sikertelenek is.
Kulcsár László:
Városlakóként és tanácsosként is úgy látom, ez az év eredményesebb volt a korábbiaknál, mintha kezdtek volna helyreállni a dolgok. Nagyon jó kezdeményezés volt szerintem a bankkártyák bevezetése, és az inkubációs központ megalapozása is. Leginkább azt sajnálom, hogy a Budai Nagy Antal utcában még mindig nem oldottuk meg a közmûvesítést.
Nem reméltem többet ettôl az évtôl, így meg vagyok vele elégedve. Sokkal veszekedôsebb tanácsra számítottam, de nem ez történt. A legnagyobb siker, amit a tanács elérhetett, hogy meg vagyok elégedve tevékenységével, hiszen én elég szigorú ember vagyok. A legnagyobb baki, hogy az ünnepi tanácsülésen polgármesterünk agyondicsérte a nyugdíjba vonuló jegyzôt, Benedek Csabát, mondván, hogy akkor is kitart véleménye mellett, ha tudja, hogy nincs igaza. Mi az ilyen diákot nem dicsérjük...
Nagyon jó évet zártam, boldog, kiegyensúlyozott életet éltem, sok újat tanultam. Tanácsosként azt mondhatom, a nyár folyamán egy szerencsés változás következett be, nagyon tetszett nekem a második félév, hiszen a tanácsosok saját belátásuk szerint döntenek. Igaz, hogy elkövettünk néhány, kisebb-nagyobb hibát, de elértünk olyan eredményeket is, mint például a városi mûvelôdési központ megalapítása, ha csak határozat szinten is.
Suciu Gábor:
Ezt az évet sikeresebben zárom, mint az eddigieket, sikerült szakmai tudásomat és tapasztalatomat gyarapítanom. Tanácsosként elsôsorban annak örvendek, hogy bejutottam a tanácsba, hálás vagyok azoknak, akik az elôválasztáson rám szavaztak. A tanácsban elért legnagyobb siker szerintem az, hogy létrehozhattuk az ifjúsági bizottságot, és ennek szükségességérôl meg tudtuk gyôzni az idôsebb kollégákat is. Legnagyobb hibának azt könyvelem el, hogy nem oldottuk meg a fûtésproblémát, hogy nincs biztosítva a fûtôanyag folyamatossága.
Még nem készítettem el a mérleget, ezt december 31-én szoktam megtenni, de úgy látom, ez az év közepes volt. Nem beszélhetek kiemelkedô sikerekrôl, és sikertelenségekrôl sem. Tanácsosként az új tanácsban egy elôrelépést látok: összetettebb, változatosabb a tagok felfogása. Sajnálom, hogy nem tudtam meggyôzni a kollégákat az iskolahálózat bôvítésének szükségességérôl. A kereskedelmi felületek eladásából származó összeget szerintem iskolaépítésre kellene fordítani, hogy az általános iskolákban ne legyen délutáni oktatás. Legnagyobb sikerem talán az volt, hogy az én javaslatom alapján jutottak egyezségre a tanácsosok a határozatok végrehajtásának követése ügyében.
Szentjobbi Erzsébet:
Mint kezdô nyugdíjas, hálát kell adjak az Istennek, hogy még egészséges vagyok, és meg tudok birkózni az egyre növekvô inflációval. Igaz, hogy idén fel tudtam újítani a lakásomat, de le kellett mondanom olyan „luxuscikkekrôl", mint az autó. Sikernek könyvelem el, hogy tanácsos lettem. Igazságos döntésekért küzdöttem és küzdök, de még nem beszélhetek nagy sikerekrôl. A tanácsban nem csalódtam. Bár az elején nem voltak ôszinték a kollégák, azért küzdünk, hogy az ôszinteséget semmi ne gátolja.
Magánemberként nagyon jól zárom ezt az évet, de tanácsosként korántsem így látom. Elégedetlen vagyok, nem látom eredményesnek a tanács munkáját, ami talán a túl sok beszéd, idôpocsékolás eredménye.
Elnézést kérünk olvasóinktól, hogy csupán tizennégy tanácsost szólaltattunk meg, de higgyék el, válogatás nélkül tettük. Reméljük, évzáró gondolataik, mérlegelésük a város javát, a mi javunkat szolgálja.
Összeállította: Pál Hajnalka
„Nehéz évet zárunk"
– Pál Árpád polgármester beszámolója –
A végéhez közeledô esztendôben mindenki egyfajta számadást végez. Mit sikerült elérnie abból, amit talán a szilveszteri pezsgôvel a kezében határozott el. A város elsô embere nem pezsgô mellett döntötte el, mi lenne a legjobb a településnek, hanem a helyhatósági választások elôtt kidolgozott egy négy évre szóló tervezetet. A 47 pontban összefoglalt célkitûzésnek egy része az ígéretek szerint már 2000 végéig meg kellett volna valósuljon. A polgármesteri hivatal még nem készítette el az év végi beszámolót, ezért ha a teljesség igénye nélkül is, de nézzük meg, mit sikerült elérniük a városatyáknak ebben az esztendôben. A sikerekrôl, illetve kudarcokról Pál Árpád polgármester tájékoztatott.
A fura idôjárás ellenére is jelen pillanatban a városlakók legégetôbb problémái közé tartozik a meleg víz és a fûtés gondja.
– A melegvíz-szolgáltatás most elakadt. Fûtés van és lesz, de bízom benne, hogy a melegvíz-hiány idôszakos. A fûtéstámogatás több mint 25 milliárd lej volt. Ez az összeg fedezte eddig a szolgáltatásokat. Mikor ez a támogatási összeg kiszámítódott, az üzemanyag ára csak fele volt a jelenleginek. Az ugrásszerû áremelkedés elvitte a meleg vizet. Nem lehet tudni pontosan, mikor indul be ismét a melegvíz-szolgáltatás, elôször hatályba kell lépnie az új támogatási rendszernek, hogy kapjunk valami támogatás-kiegészítést – mondta a polgármester.
Pál Árpád az RMDSZ színeiben megválasztott polgármester és az érdekvédelmi szövetség tanácsos-jelöltjei által felvállalt választási program pontjait böngészve kiderült, hogy a 2000/1-es törvénnyel kapcsolatban megtették a legszükségesebb lépéseket. A földutak javítása is folyamatosan zajlott, igaz nem sikerült az idénre betervezett utakat teljesen rendbeszedni. A polgármester reménykedett abban, hogy a város déli részén lévô utakat sikerül befejezni, de ez is elmaradt pénzhiány miatt.
A kavicsbánya tulajdonba vétele is folyamatban van. A felmérések megtörténtek, de a tulajdonos még nem kapott más földterületet, mivel idén mérésekkel nem tudtak foglalkozni, de ha minden a tervek szerint halad, akkor a tavasz folyamán ez az ügy is rendezôdni fog.
A hôközpontok korszerûsítése szintén a jövô évtôl kezdôdik. Tavasszal kezdik átalakítani fûrészporos fûtésre a Forradalom negyedi kazánházat, a dánokkal aláírt „Moszt 2000"-es program keretén belül.
A városgazdálkodási vállalat minden részlegének jövedelmezôvé tétele nem történt még meg, de január 10-tôl kezdôdnek a tárgyalások.
Az ígéretek ellenére sem sikerült minden utcában megoldani a közvilágítás gondját. Az adományként szerzett lámpatestek elhelyezése még mindig folyamatban van. A közterületek karbantartása a tavalyihoz képest javult, a polgármesteri hivatalhoz tartozó területek gondozottabbak lettek. Pál Árpád nem vállal fel mindent, ami a köztisztasággal kapcsolatos, ugyanis erre mindenkinek vigyázni kell. 2001-tôl tanácshatározattal teszi majd kötelezôvé, hogy mindenki a saját környezetét tisztán tartsa.
A szeméttároló csak pénz kérdése, erre még egyelôre nincs megfelelô anyagi forrás. Ha a szemét gondja nem oldódik meg, akkor két–három éven belül nem lesz ahol tárolni.
Az idei év egyik legnagyobb sikerének számít a spanyol Renco céggel kötött megegyezés. A készruhagyár felépítésére január 15-én írják alá a szerzôdést. Az öntöde éttermével szembeni közterület az egyetlen, amit az idén felvásárolt a hivatal. Garázshelyek megvételére nem volt pénz. Az engedély nélküli garázsok egy részének lebontásával sikerült szinte teljesen megszüntetni a további engedély nélküli építkezéseket.
A csatornahálózat munkálatai az idén teljesen szüneteltek. Jövôben a pénzügyi helyzettôl függôen fognak ezen dolgozni. 2001-ben elsôbbséget élvez a Külsô utcai munkálatok befejezése.
A megváltást hozó gáz bevezetésének ügyében is történtek elôrelépések az RMDSZ és a megyei tanács kezdeményezésére. A szolnoki Olaj Rt. dolgozik a tervek elkészítésén. Ha az új kormány megadja a szükséges garanciát, akkor két éven belül gáz lesz a városban.
A szociális támogatási rendszerrel az idén nem foglalkoztak. Egyetlen oktatási intézménynek sem volt elég az önkormányzattól kapott pénzösszeg, de a jelenlegi gazdasági körülményekhez képest normálisan tudtak mûködni. Ahhoz, hogy az oktatás gördülékeny legyen, a Városgazdálkodási Vállalattól csíptek le pénzeket.
A kilakoltatott családok lakásait szolgálati lakássá nyilvánítják, és a városba jövô értelmiségi réteg rendelkezésére bocsátják. A szociális lakások ügyében nem történt elôrelépés.
A játszóterek karbantartásáról, illetve új játszóterek létrehozásáról csak akkor lehet szó, ha megalakulnak a Lakástulajdonosi Egyesületek. Pál Árpád azon a véleményen van, hogy addig is lehet pénzt költeni erre a célra, csak számolni kell azzal, hogy nagyon hamar tönkre fogják tenni a játszótereket. Amennyiben viszont lesz gazdája, akkor már tenni is lehet valamit a rongálás meggátolására.
Az év végi összefoglaló után a polgármester pár szóban búcsúztatta a 2000-es évet:
– A második évezred utolsó esztendeje költségvetésileg a városnak visszalépést jelentett. Gazdaságilag egy rosszabb évet zárunk, ami a megvalósításokra is rányomja a bélyegét. Amire – ha úgy tetszik – büszke vagyok, hogy ezzel a kevéssel is sikerült legalább a minimális szükségleteknek eleget tenni. Amit pozitívumnak tartok, hogy jó úton haladunk a pályázatokkal és a pénzszerzési lehetôségek kiaknázásával. Az elmúlt két évet csak kísérleti esztendônek nevezném, hiszen csak jövô év második felében indulnak be az Ispa, Saphard programok, valamint ekkor juthatunk a világbanki hitelekhez is.
Lôrincz Csilla
Számvetés vidéken
A munkát nem könnyû elválasztatni a magánélettôl, fôleg annak, aki egy nagyobb embercsoportot vezet. A környék egyes falvainak, községeinek polgármestereit azért kerestük meg, hogy elmondják gondolataikat a 2000-es évrôl nemcsak a polgármester, hanem a hétköznapi ember nézôpontjából is.
Bardócz Ferenc (Ditró): Úgy magánemberként, mint pogármesterként sikeresen zárom az évet. Hivatali tevékenységemben nagy sikerként könyvelem el, hogy szóba tudtam állni az emberekkel, akik megválasztottak. Úgy érzem, hogy sok házba sikerült békességet vinni, és elérni azt, hogy a ditróiak újra hisznek a hivatalban. Magánemberként sikerült otthon békés, szeretetteljes légkört teremteni. Át kellett szerveznem az életemet, a munkámat, hiszen nekem kell a funkciómhoz alakulnom, nem pedig annak hozzám. A legnagyobb hiba, amit elkövettem az volt, hogy hittem abban, egyedül megválthatom a világot. Azt szeretném, hogy jövôben a ditróiak kapják vissza hitüket, hogy rá tudjam venni ôket az itthonmaradásra.
Kolumbán Imre (Újfalu): Bár nagyon kevés idôt tudok a családomra szánni, sikeresnek mondhatom ezt az évet. Polgármesterként egy hat és fél hónapos munka mérlegét kell elkészítenem, amely inkább pozitív irányba billen. Úgy néz ki, jövô ôszre elkészül a vízhálózat, és a gyerekek már az új központi iskolában kezdhetik a tanévet. Remélem, az ígéreteknek megfelelôen meglesz ezekre a külföldi támogatás. Az is egy siker, hogy végre rendbetettük a tekerôpataki mûvelôdési központot. A költségvetési évet kis hiánnyal zártuk. Ez a vándorcigányok be nem fizetett adóiból származik, amelyrôl mindenki tudja, hogy nagyon nehéz behajtani. Amit nem könyvelhetek el sikerként, az az erdôk visszaadásának elcsúszása. De ezen a téren is jobban haladunk, mint a többi község, most is egy pályázat benyújtására készülünk.
Laczkó Albert Elemér (Remete): Magánemberként elégedtlen vagyok az idei évvel. Az új munkakör minden szabaidômet felemészti. Kisgyerekeimmel csak nagyon kevés idôt tölthetek, épp ezért fogom az év végét a családom körében ünnepelni. Polgármesterként úgy látom, ez a fél év csak arra volt elég, hogy kissé beleszokjak a munkába, még mindig bizonytalanul mozgok ezen a pályán. Belekezdtünk néhány dologba, de ezek eredménye csak késôbb fog meglátszani. Majd akkor, ha végre visszakapjuk erdeinket, és felépül a központban az új székház. A jövô évtôl azt várom, hogy ezek megtörténjenek, valamint, kiépíthessük a víz- és szennyvíz-hálózatot.
2000 a vetélytársak szemében
A választásokon induló négy polgármesterjelöltbôl kettô, Papp József és Borzási Sándor mondják el a véleményüket a régi-új polgármester és az egész hivatal tevékenységérôl, illetve az elért eredményekrôl.
Papp József: A nemsokára véget érô év nagyon nehéz volt, már csak azért is, mert választási esztendôt zárunk. Volt polgármester-jelöltként a választások után elzárkóztam az önkormányzat tevékenységétôl, nem hallottam sem jót, sem rosszat róla. Szeretném, ha a lakosság elemezné, hogy mi valósult meg eddig az ígéretekbôl, mert nem lett semmi. Az általam elôterjesztett programot, amit a polgármester átvállalt, nem látom semmiféle szinten megvalósulni. Amikor ô átvette a választási programom egy részét azt mondta ezeket a terveket nem négy év alatt, hanem két és fél év alatt valósítja meg. Eddig még semmi ilyen irányú kezdeményezést nem láttam. Úgy érzem, ezeket a megvalósításokat, illetve kudarcokat nem nekem kell elemeznem, hanem a lakosságnak.
Borzási Sándor: Városlakóként úgy látom, hogy a város sokkal szebb lett. Sok építkezés indult, látszik, hogy az embereknek jók a kapcsolataik az önkormányzattal, a cégek viszonya is megváltozott. Ez abból is látszik, hogy az idén milyen sikeres Szent Miklós napok voltak. Nyilván a cégek azért is támogatták, hogy a kedves vendégek is láthassák: ôket itt szívesen fogadják. A helybéli lakosok ünnepeltek... úgy érzem, sikeres évet zárunk. Negatívum azonban, hogy bár gyergyói prefektusunk volt, mégsem sikerült haladni a gázbevezetéssel, hogy a lakások fûtése olcsóbb és biztonságosabb legyen. Nyilván a tömbházlakókra gondolok, hisz akik kertes házban élnek, évszázadok óta megoldották, s ezután is megoldják a fûtést. Én a Városgazdálkodási Vállalat sokak által törvénytelennek tartott vezetôtanácsának vagyok a tagja. Egy hónapja költöztem tömbházból kertes házba, hisz biztonságosabbnak látom a jövômet, ha én magam gondoskodom a fûtôanyagról. Addig, amíg valamilyen kapcsolatom van a Városgazdálkodási Vállalattal, kötelességem követni ezen problémák megoldását. Úgy gondolom, ahogy mostanáig meg volt oldva, úgy meg is lesz oldva. Tudomásom szerint az RMDSZ koalícióba fog lépni a többségi gyôztes PDSR-vel, tehát nagyon reménykedem, hogy továbbra is megkapjuk azt a 30-40 milliárd lejes állami támogatást, s akkor a tömbházlakók fûtésproblémája megoldódik.
Számvetôsdi
Újra eltelt egy év, a kétezredik. Sokan nem tapsolnák vissza. Gyergyó népe választott, irtott, bevásárolt, robbant... Csak a kötélidegzetûek, a gyászban is nevetôk, és az ôrültek állíthatják: sikeres esztendôt zártunk. Hogy mi minden jutott 366 nap alatt a kisváros lakóinak, azt nehéz lenne egytôl-egyig felsorolni. De mégis, emlékezzünk, hogy továbbléphessünk.
A tömbházlakók már kezdenek beletörôdni, hogy a tisztálkodáshoz maguk melegítenek vizet; szünetel a melegvíz-szolgáltatás. A fûtés sem fényûzô, így dideregve nézik a televízióban, amint az Amerikában élô geológus, Vergil Hâncu földrengést, világvéget jósol.
Élj a mának, mondják néhányan, és a kisváros egykor legelitebb vendéglôjébe mennek ebédelni. Zsírpapírban viszik a kolbászt, amit majd megsüttetnek, kenyér jut nekik is, a szilveszterrôl maradt penészesbôl. Hazafelé a kóbor-kutyafalkák elôl menekülve minden lehetôség megadatik a hanyatt esésre: a járdákon nem takarítják a havat, nem törik a jeget. Az élelmesebbje viszont kihasználja a lehetôséget, Antal Zsolt például öt aranyat szerez sífutásban.
Sztrájkba lépnek a tanárok és „ne hagyjátok a templomot, a templomot, s az iskolát" csatakiáltással megszakítják a munkát. Kevés a fizetség, vigasztalásul viszont szóba jön a globális adórendszer bevezetése.
A Sportul Studenþesc hokistái úgy érezték, hogy bár kikaptak a Progym-tól, mégsem távozhatnak üres kézzel. Ezért elemelték a vadászbál díszletéül szolgáló varacskos disznó trófeát. Nem foghatjuk a ragadós kezû fôvárosiakra azt, hogy miattuk mondott volna le Köllô Miklós. A fôépítész hagyott csapot-papot, és szabadon ünnepelte március 15-én a szabadságharcot. Az ünneplést követte a kampányhadjárat kezdete. Kampány, amely óriásként és teljhatalmúan született, amely néhány nap alatt már a templomba is belopakodott, szószékrôl hirdetve az RMDSZ igéjét.
Az ortodox egyház nem áll rossz alapokon. Fôként amióta Marosfôre is felrittyentették a kolostort. Volt pénzük építkezésre, nekünk pedig arra sincs, hogy a matuzsálem-korú villanyvezetékeket újakra cseréljük. Vagy az áram, vagy az ortodoxok átka fogott, hisz huszonórán át tartott a sötétség. Utána lôn világosság, víz a kiolvadt hûtôkbôl, és sok füstölgô ember a húsvéti füstölt csülökhöz.
Túl vagyunk a polgármester-elôválasztáson. Pál Árpád nyert, Kontesveller József pedig nem akart veszíteni. Versenyfutás indult a tanácsosi listán a sorrendért. Nem akármilyen ellenfelekkel, ugyanis színre léptek az „ördögfajzatnak" is titulált liberálisok. Ezzel párhuzamosan került sor a diákok közlekedési versenyére, és mára már nem kétes, kik ismerik jobban a jelzôlámpákat.
Végzett a gyergyói fôiskola elsô évfolyama. Örömre öröm: túl vagyunk a polgármester-választáson. A jelöltek szereplése nem kíván boncolgatást, az viszont tény, hogy a Figura kapott közönségdíjat. Nyolc tanácsos lemond a fizetésérôl, Dr. Kolumbán László alpolgármester pedig a hivatal gyeplôjét kívánja megfogni. Csupán a véletlen mûve, hogy ugyanekkor tartanak diszlexia-vizsgálatot városunkban.
Akibôl nem lesz polgármester, azt várja a prefektúra bársonyszéke – derült ki. Kedves spanyol befektetôink pedig a mi kedvünkért még egyszer feltalálták a spanyolviaszt: azért akarnak Gyergyóban készruhagyárat, mert szép a táj, és barátságosak az emberek.
Alszegben lebontják az elsô, engedély nélkül épített garázst, Felszegben pedig dúl a hiripháború. A román, magyar és olasz részvétellel történt összecsapásokat nem minden ok nélkül tartották egyesek nemzetiségi konfliktusnak.
Kevesen sörfesztiváloznak a hokiért; reméljük, többen drukkolnak dr. Garda Dezsônek és Nagy Istvánnak, hogy újabb négy évre képviseljenek. Csak egyikük gyôzhet, a másik pedig visszavonul – akár elfoglaltságra hivatkozva – mint a Gyergyóért Alapítvány két frontembere.
Fûtés vagy lesz, vagy nem, de arany már van: Urzicã Marius hozta lólengésben. A Duna-Tv viszont ünnepet hozott: ''56-os megemlékezést. Hogy mibe került ez nekünk, az nem derült ki, mert a közhivatalnokok idôközben letették a kedvességi, titoktartási hûségesküt.
Az alpolgármester hava, ugyanis alig fejezi be a cseppet sem veszélytelen patkányirtási hadjáratot, máris állatorvosból kertésszé vedlik át, és vásárol rózsát (hecserlit), muskátlit (gyommagot). Virágos kedvében volt még akkor is, amikor Constantinescu állmfô városunkba látogatott, majd hazatérve elhagyta a Fehér Házat.
Új államfô, új kormány, új jelszó: Dászvidániá demokrácijá! Az ajándékozás hónapja didergô diáksztrájkkal kezdôdik, és fûtôanyag-robbanással fejezôdik be.
Nagy robbanás, miután csak jobb jöhet.
Boldogabb új esztendôt!
Téli betegségek: a torokfájás
Mindenki ismeri az érzést: kapar, szúr, éget a torka. A torokfájás egy igen kellemetlen állapot. Mi okozhatja ezt és hogyan kezelhetô a fôleg télen jelentkezô betegség?
A legtöbb torokfájást vírusok okozzák, illetve a megfázás kísérô tünete. Az enyhébb torokfájást gyakran okozza a száraz levegô, a dohányfüst, a szennyezett levegô, vagy az, hogy zajos helyen sokáig igen hangosan kell beszélni, hogy meghalljanak. Azoknak az embereknek, akiknek valamilyen allergiától vagy egyéb okból tartósan be van dugulva az orruk és emiatt úgy alszanak, hogy a szájukon át veszik a levegôt, gyakran van enyhe torokfájásuk. Egy másik oka a torokfájásnak az, hogy a gyomorsav visszafolyik a torokba, és kellemetlen égô érzést okoz. Akinél ez gyakran elôfordul, az gyomorégést és rossz, savas szájízt is érezhet.
A torokfájást legtöbbször a streptococcus baktérium fertôzés okozza. Ez gyakoribb a 4–11 éves gyerekeknél, de ritkább nagyobb gyerekeknél és felnôtteknél. A baktérium okozta torokfájásnak vannak egyéb tünetei is:
* felnôtteknél hôemelkedés, gyerekeknél 38 C°-os vagy magasabb láz,
* a mandulákat sárga vagy fehér lepedék borítja,
* a nyaki nyirokmirigyek megduzzadnak.
Gyerekeknél egyéb tünetek is nehezíthetik a betegséget: fejfájás, hasfájás, hányinger, hányás, orrfolyás, kedvetlenség.
A baktérium okozta torokfájás antibiotikumokkal kezelhetô. Ha a torokfájást orrfolyás vagy orrdugulás kíséri, valamint köhögés, akkor lehet, hogy vírus okozza, ilyenkor az antibiotikumok nem segítenek.
Az elhúzódó torokfájás oka lehet még a mononucleosis vírusos fertôzés. Ez fôleg tinédzsereknél és fiataloknál fordul elô. Az állandó torokfájást és fáradtságot ebben az esetben levertség, „mindenem fáj" érzés, szédülés, duzzadt nyaki nyirokcsomók és a lép megnagyobbodása kíséri. A fertôzés vérvizsgálattal mutatható ki. Ez a betegség pár hétig tart, és rendszerint nem tûnik komoly bajnak, csak „kis megfázásnak". A tünetek azonban hónapokig visszatérhetnek, és a nyirokmirigyek duzzanata sem múlik el sokáig. A betegségre nincsen speciális gyógyszer, fontos a sok pihenés, sok folyadék fogyasztása, fájdalmak esetén pedig aszpirin vagy egyéb fájdalomcsillapító szedhetô.
* A napi folyadékbevitelt próbáljuk meg 8–12 pohárra emelni, azaz ne hagyjuk, hogy kiszáradjon a torkunk.
* Tartózkodjunk a torkot irritáló és torokfájást okozó körülményektôl, úgy, mint szmog, cigarettafüst, kiabálás. Hagyjunk fel a dohányzással.
* Kerüljük a közeli kontaktust a torokfájós emberekkel.
* Ha mononucleosis fertôzésünk van, ne használjunk közös evôeszközt, poharat senkivel, lehetôleg ne puszilkodjunk, azaz ne terjesszük a fertôzést.
A torokfájások legtöbbjét jól kezelhetjük néhány bevett módszerrel. Ha baktérium okozta betegségünkre antibiotikumot szedünk, akkor is segíthetnek az alábbi tippek, hogy a kellemetlen tüneteken enyhítsünk.
* Gargarizáljon langyos sós vízzel. (Egy pohár langyos vízben oldjon fel egy teáskanál sót.) A só lelohasztja a torok duzzanatát, és csökkenti a kellemetlen érzést.
* Igyon sok folyadékot, ez enyhíti a torokfájást. A mézes és citromos tea hatásos ital ilyenkor.
* Függessze fel a dohányzást, és kerülje el a füstös helyeket.
* Ha szükséges, vegyen be láz- és fájdalomcsillapítót.
* Vannak olyan cukorkák, pasztillák, amelyek helyi érzéstelenítôt tartalmaznak, és hatásosan csökkentik a fájdalmakat.
* Ha úgy sejti, hogy torokfájását a gyomorsav visszafolyása okozza, forduljon belgyógyászhoz, akitôl savcsökkentô gyógyszereket kérhet.
* Ha a nyelés nehézzé válik.
* Ha a légzés erôltetett és nehézkes.
* Ha a tünetek alapján streptococcus fertôzésre gyanakszunk, azaz:
– hôemelkedés vagy magasabb láz mérhetô,
– a mandulákat sárga vagy fehér lepedék borítja,
– a nyaki nyirokmirigyek megduzzadnak.
* Ha kiütések jelennek meg és torokfájás is jelentkezik egy idôben. A tünetek skarlátra utalhatnak, amely elôfordulhat streptococcus fertôzést követôen. A skarlátot is antibiotikummal kell kezelni.
* Ha nem tudjuk kitalálni, hogy mitôl fáj a torkunk; azaz nem megfázás, allergia, kiabálás, füst vagy egyéb irritáló dolog okozza.
* Ha a torokfájás két hét után sem akar elmúlni.
A múlt számban említett Kalasasaya erôd (?) célja a tudósok szerint az volt, hogy a napéj-egyenlôségeket és a napfordulókat meghatározza, és hogy matematikai pontossággal megjósolja a különbözô évszakok kezdetét és végét. A falakban található bizonyos struktúrák (sôt maguk a falak is) a jelek szerint különféle csillagcsoportoknak megfelelôen épültek, és úgy tervezték azokat, hogy megkönnyítsék a Nap nyári, téli, ôszi és tavaszi amplitúdójának mérését. Ráadásul „A Nap kapuja", amely a fal észak-nyugati sarkában áll, nemcsak világklasszis mûalkotás, hanem egy bonyolult és pontos kôbe vésett naptár is.
Kiderült róla, hogy egyetlen különálló szürkészöld andezittömbbôl áll, amely 3,75 méter széles, 3 méter magas és 45 centiméter vastag. A becslések szerint a tömege 10 tonna lehet. Leginkább egy diadalívre hasonlít és olyan, mint egy ajtó, amely két láthatatlan dimenziót köt össze.
A kapu faragása kiemelkedô minôségû, és a szakértôk egyetértenek abban, hogy az alkotás Amerika egyik legnagyobb régészeti csodája. A legrejtélyesebb faragványa az úgynevezett naptárfríz, melyet a keleti homlokzatba véstek a bejárat felsô részén.
A legérdekesebb vésetek az elefántfejeket, -füleket, -agyarakat és -ormányokat ábrázoló mintázat. Ez váratlan dolog, hiszen, mint tudjuk Amerikában nincsenek elefántok. Az ôskorban azonban voltak, különösen a Déli-Andokban éltek nagy számban, de idôszámításunk elôtt 10 000 körül hirtelen kihaltak. Ezek egy bizonyos cuvieronius nevû fajhoz tartoztak, s agyaras elefántszerû lények voltak, melyek megjelenésüket tekintve nagyban hasonlítanak a Nap kapuján látható elefántokhoz. Tehát a jelek arra utalnak, hogy a Nap kapujának mûvésze(i) ismerték az ôsi elefántfajt. Hogyan lehetséges ez? Csak úgy, ha elfogadjuk azt a tényt, hogy ezek az építmények sokkal, de sokkal idôsebbek az eddig megállapított koruknál.
A Nap kapujába vésett számos stilizált állatfigura között sok más kihalt fajjal is találkozhatunk. Egyike ezeknek a toxodonként azonosított, háromujjú kétéltû életmódot folytató emlôs, amely három méter hosszú, vállmagassága körülbelül 1,5 méter, s zömök alakja egy orrszarvú és egy víziló keresztezésére emlékeztet. A cuvieroniushoz hasonlóan a toxodon is nagyszámban élt Dél-Amerikában a késôi pliocén korban és a pleisztocén kor végén halt ki körülbelül 12 000 évvel ezelôtt.
Mindez meggyôzô bizonyíték arra, hogy Tiahuanaco a pleisztocén kor végén épülhetett és megdönti a történészek hagyományosan elfogadott idôrendjét, mely szerint a város mindössze 1500 éves, hiszen a toxodont csak élô állatok alapján ábrázolhatták. Számos szobrot is találtak, melyek háromdimenziós valóságban ábrázolták ezt az ôsi, kihalt állatot.
Más kihalt fajok képviselôit is felismerték a faragványokon: többek között a shelidoteriumot, egy nappali négylábút, és a macrautheniát, egy a mai lónál valamivel nagyobb háromujjú emlôst.
Az ilyesfajta ábrázolások azt jelentik, hogy Tiahuanaco és a Nap kapuja is egyfajta múltbeli képeskönyv jegyzetei, amelyben idôtlen idôk óta kihalt bizarr állatok kôben formázva élnek örökké.
Csakhogy a lejegyzések egy napon hirtelen megszakadtak, és káosz szakadt az emberekre. Ez az üzenet is megmaradt, hiszen a Nap kapuját soha nem fejezték be. Valami váratlan és szörnyû dolog történt és emiatt nem tudták véglegesíteni a mindent felülmúló mûalkotást.
Viták a marsi életrôl
Mint már hírül adtuk a Mars Global Surveyor kamerájának újabb felvételein olyan üledékes rétegek láthatók, amelyek folyékony vízbôl történt kiülepedés nyomait ôrzik. Rendkívül biztató, hogy ezek a rétegek nemcsak egy-két helyen, hanem a bolygó számos területén megtalálhatók. A három jól elkülöníthetô réteg mindenhol követhetô és mindig azonos sorrendben települtek egymásra, jelezve, hogy ugyanolyan környezeti viszonyok között, feltehetôleg azonos idôszakban alakultak ki. Ez pedig meggyôzô bizonyíték a folyékony víz egykori globális jelenlétére, amely egy igen erôs pillért jelent a "vizes Mars" eddigi gyenge lábon álló elméletéhez.
Röviddel azután, hogy a Mars Global Surveyor ûrszonda minden eddiginél komolyabb bizonyítékot talált arra, hogy a vörös bolygón több milliárd éve kedvezô feltételek létezhettek az élet számára, újra a figyelem központjába került az ALH84001 jelzésû meteorit. Ez a neve annak a kôzetdarabnak, amelyet a jelenleg ismert 16 marsi eredetû meteorit egyikeként tartanak számon.
A marsi eredetû meteoritról folyamatosan zajlik a vita: tartalmazza-e ôsi marsi baktériumok nyomait? Egy új eredmény talán végleg eldöntheti az ügyet.
A kôzetben talált legizgalmasabb nyomok azok az apró, jellegzetes magnetitkristályok (Fe3O4), amelyekhez hasonlókat a Földön csak élô szervezetek (egyes baktériumok) képesek elôállítani, s amelyek tulajdonságai feltûnôen eltérnek az abiotikus (élettôl független, élet nélkül) keletkezô magnetitkristályoktól.
Úgy tûnik, a marsi élet mellett érvelôknek most már igen erôs bizonyíték van a kezükben. Kathie Thomas-Keptra és csapata (Johnson Space Center) a NASA Asztrobiológiai Intézetének támogatásával négy éven keresztül s igen alaposan tanulmányozta a fent említett magnetitkristályokat.
Az eredmények szerint a vizsgált kristályok egynegyede megegyezik egy földi baktériumtörzs (MV-1) magnetitkristályaival, ez alapján pedig minden bizonnyal ezek is biológiai eredetûek. Hasonló eredményt kaptak az 1996-os, de kevésbé alapos és széles körû vizsgálatok során is.
Ide kapcsolódó a skót és török geológusok '99 ôszén tett felfedezése, miszerint lehetséges, hogy a Mars egyenlítôjéhez közeli Terra Sabaea egyik névtelen kráterében mintegy 200 négyzetkilométernyi területet beborító fehér sziklatömeg a földi sztromatolitokhoz hasonló, és hajdan a vörös bolygón élt baktériumok monumentális emlékmûve.
A szóban forgó marsi sziklákról világos színük miatt eddig azt gyanították, hogy túlnyomórészt kalciumszulfátot tartalmazhatnak. Ám nemrégiben a glasgowi Michael Russell vezette geológuscsoport a Törökország nyugati részén levô Salda-tóban olyan szokatlan összetételû sztromatolitokra bukkant, amelyek külsôleg szembeötlôen hasonlítanak a marsi sziklákhoz. A belôlük vett mintákból kiderült, hogy ma is épülô sztromatolikról van szó, amelyek az eddig ismertektôl eltérôen kalcium helyett fôként magnézium-karbonátot tartalmaznak. Ez az izgalmas felfedezés felvillantja annak lehetôségét, hogy a rejtélyes marsi sziklák is magas magnéziumtartalmú sztromatolitok lehetnek. Igaz, ezeknek az összetétele egyelôre nem ismeretes, de a kráter körül levô sötétebb kôzetekrôl már régebben kiderült, hogy magnéziumban gazdagok.
Tehát továbbgondolva a dolgot, egyáltalán nem elképzelhetetlen, hogy a Földhöz hasonlóan a Marson is megszületett az élet. Hiszen a folyékony víz alkalmas védôközeg a primitív élôlények számára, és az elfogadott elméletek szerint a földi élet is valahol a tengerekben, hôforrások közelében jött létre (ezeket az élôhelyeket ma is ún. extremofil élôlények népesítik be). Nos, ilyen hôforrások biztosan voltak a Marson is, elég csak a hatalmas vulkánok magmakamráira vagy a kráterek formájában megôrzôdött becsapódási eseményekre gondolni, és könnyen belátható, hogy a két bolygó ôsi környezeti viszonyai igen hasonlók voltak.
Ritkán adatik meg a nôknek, hogy életük párja teljes mértékben megfelônek tartsa ôket. Az alábbi kijelentések gyakori hangoztatásával ez talán elérhetô lesz. A következményekért viszont nem vállalunk felelôsséget!
* Frappáns ötlet volt drágám, hogy a koszos zoknidat az asztalon tárolod. Így mindig szem elôtt van, és biztosan nem felejtem el kimosni!
* Milyen kedves tôled, hogy felhajtva hagyod a WC-ülôkét! így megspórolsz nekem egy mozdulatot, amikor ki akarom sikálni.
* Milyen figyelmesség tôled, hogy nem emlékeztetsz állandóan a koromra! Bezzeg a bunkó kollégáim egy rakás virágot adtak szülinapomra. Alig bírtam hazacipelni. Nincs is ennyi vázánk. Még jó, hogy minden este legurítasz egy pár sört, így az üres üvegeket vázának használhatom.
* Már megint színjózan vagy? Hányszor mondjam még, hogy sokkal aranyosabb vagy egy kis szalonspiccel? Sipirc a kocsmába, és négy féldeci elôtt haza ne gyere nekem, mert nem foglak beengedni!
* Légy szíves, hangosítsd fel a tévét, hogy a konyhában is halljam a meccset!
* Már megint frissen borotválkozva bújsz hozzám? Hányszor mondjam még, hogy nincs férfiasabb a kétnapos borostánál?
* Teszed le rögtön azt a porszívót? Romba döntöd az illúzióimat! Ilyet csak a homokosok tesznek, ráadásul megmelegszik a söröd, amit most töltöttem ki...
* Imádom, ahogy szellentesz, mikor mellém bújsz, mert érzem, hogy mellettem igazán tudsz lazítani egy feszültségekkel teli, nehéz nap után.
* Mindenképp tudd meg, hogy mit rakott az édesanyád a borsos tokányba, amitôl olyan finom lett, mert legközelebb nem akarom ezzel az anyámtól eltanult amatôr kotyvasztással terhelni a gyomrodat.
* Inkább turkálok valamit a sarki bálásnál, mert utánaszámoltam: ennek a szoknyának az árából pont két rekesz sört lehet venni.
* Nagyon rendes tôled ez a törôdés, ahogy az egész éjszakát rászánod arra, hogy a kocsmában szegény Jenô lelkét ápold. Mióta otthagyta a neje, valóban senkije sincs, akitôl egy jó szóra számíthatna. Ha úgy látod, rosszul esik neki, hogy te már hajnali háromkor hazajössz, inkább maradj még vele, ne maradjon tüske a szerencsétlenben!
* Persze, sétáljunk vissza, én is szívesen körbejárnám még néhányszor azt a gyönyörû Porschét.
* Most menj lángosért! Ott áll a büfé elôtt az a tangás lány, akit a parton mutattam neked. Most megnézheted közelebbrôl is.
* Itt van néhány pornólap, lapozgasd ezeket, amíg gyorsan elemet cserélek a video távirányítójában!
* Úgy szeretem nézni az arcodon azt a feszült figyelmet, amint a számítógépeden játszol...
Brownies – csokoládés sütemény szilveszterre
A tésztához: 10 dkg félédes csokoládé, 10 dkg dióbél, 12,5 dkg cukor, 10 dkg puha vaj, 10 dkg liszt, 6 tojássárgája, 6 tojásfehérje, 1 csomag vaníliás cukor, 2 evôkanál kakaópor.
A mázhoz: 20 dkg csokoládé bevonómassza, díszítéshez: dióbél vagy csokoládéreszelék.
A csokoládét kis darabokra törjük, és kislábosban, forró vízfürdôben felolvasztjuk, majd hagyjuk kihûlni. A dióbelet durvára aprítjuk. A vajat habosra keverjük, hozzáadjuk a cukrot, a vaníliás cukrot, a tojássárgáját, és az egészet jól elkeverjük. Ezután hozzáadjuk a felolvasztott csokoládét és a durvára vágott diót. A lisztet összekeverjük a kakaóporral, és a krémhez adjuk. A tojásfehérjéket kemény habbá verjük, és óvatosan a tésztába keverjük. Az egész masszát simára dolgozzuk. A sütôt elômelegítjük, a tésztát sütôlemezre kenjük, amit kizsíroztunk, vagy kibéleltünk sütôpapírral, és kb. 45 percig sütjük. Ha megsült a tészta, kiborítjuk, és hagyjuk kihûlni. A süteményt bevonjuk a felolvasztott tortabevonóval, és tetszés szerint feldíszítjük. A tésztát kockára vágva tálaljuk. A brownie-kat jól záródó dobozban tároljuk, illetve csomagoljuk be alufóliába, mert egyébként könnyen kiszáradnak.
Kedvenceink címmel új honlap indult állatbarátoknak
A www.kedvenceink.hu címen új internetes tematikus portál indult, mely a hobbiállattartás – kutya, macska, halak és madarak tartásának – témáját speciális módon dolgozza fel. Az oldal célja, hogy megismertesse az internetezôket a hobbiállatok tartásának elônyeivel, a leggyakoribb házi kedvencek tartásának szabályaival és a felelôs állattartás alapjaival.
Az új honlap strukturált formában információkat nyújt a legnépszerûbb hobbiállatokról, a felelôs állattartásról, képernyôvédôt, háttérképet és játékokat is kínál a böngészôknek. A fórumon minden regisztrált felhasználó kapcsolatba léphet a többi internetezôvel, a honlap szerkesztôivel és szakértôkkel.
A www.kedvenceink.hu egyedülálló programot is kínál a böngészôknek, melynek segítségével könynyebben megállapíthatják, hogy melyek azok a kutyafajták, melyeket érdemes társnak választaniuk.
Az induláskor a honlap a decemberi hónapra való tekintettel a karácsony és a hideg, téli idô aktuális témáját járja körül...
A www.kedvenceink.hu elkészítéséhez és frissítéséhez a Felelôs Állatbarátok Egyesülete nyújt szakmai segítséget. Az egyesület célja, hogy általánosan elterjedjen az a nézet, hogy a hobbiállattartás nem csak kedvtelés és öröm, hanem felelôsség is.
Auschwitz-hazugságok a neten: büntetés!
A német bíróságok izgatás vádjával elítélhetik azokat a külföldi szélsôjobboldaliakat, akik az interneten Auschwitz-el kapcsolatos hazugságokat terjesztenek.
Ezt az ítéletet hozta december 12-én a német legfelsôbb bíróság. Vitatott kérdés volt, hogy bíróság elé lehet-e állítani a németországi törvények értelmében azt a külföldi személyt, aki a világ bármely táján izgatás bûntettét követi el, hisz az ilyen esetek belföldi vonatkozása egyedül az internet. A karlsruhe-i bíróság így korrigálta azt az ítéletet, amelyet a Holocaust-hazugságokkal vádolt ausztrál Fredrick Töben esetében hozott mannheimi területi bíróság.
A területi bíróság ítélete szerint Töben nem büntethetô, mert a dokumentumokat a német büntetôjog területi hatáskörén kívül, egy ausztráliai számítógéprôl töltötte fel az internetre. A német származású férfi, az Adelaide Institute elnöke weboldalán tagadta a harmadik birodalom által elkövetett népirtást, azt állítva, hogy az egész dolog „zsidó körök kitalációja".
A bíróság úgy érvelt, hogy az interneten keresztül a világ bármely pontjáról letölthetô izgató témájú dokumentumok Németországban megzavarhatják a békét. Az ügy azzal az eredménynyel zárult tehát, hogy a világ bármely pontján felmerülô internetes izgatás Németországban elkövetettnek számít. A német bíróság csak olyan személyt ítélhet el, aki az interneten terjeszti egyéni uszító nézeteit.
Az akkor 55 éves Töbent tavaly novemberben zsidók megalázásáért, az elhunytak emlékeinek meggyalázásáért 10 hónap felfüggesztett szabadságvesztésre ítélték. Revizionista nézeteit az interneten és nyílt levélben terjesztette.
A német legfelsôbb bíróság azt is elérte, hogy a mannheimi területi bíróságon újratárgyalják Töben ügyét. Az elsô tárgyaláskor ugyanis magát a férfi mellé kirendelt védôt, Ludwig Bockot is népuszítással vádolták. A területi bíróság a férfi kérése ellenére nem engedélyezte Bocknak, hogy kivonja magát az ügybôl. A legfelsôbb bíróság ezt a hatékony védelemhez való jog megsértéseként értékelte.
SATeLIT Tv az interneten
A magyar televíziózás történetében elôször került televíziós csatorna mûsora az internetre, így a világháló segítségével a világ minden táján fogható a SATeLIT Televízió mûsora.
A magyar tulajdonban lévô szórakoztató- és hírtelevízió november 1-jén kezdte meg a rendszeres sugárzást.
A csatorna vezetôi a továbbiakban is nagy figyelmet kívánnak fordítani az internetes lehetôségek kihasználására, portáljukat folyamatosan korszerûsítik – áll a közlésben. Aki ellátogat a www.satelit.tv.hu internet címre, a Live jelzésre kattintva betekinthet a tv programjába, ahol válogatott klipek, filmek, szórakoztató mûsorok, hírek láthatók.
Új magyar portál: http: //www.sharelook.hu/
Keresztrejtvény: http://internetto.hu/extra/rejtveny/
Intelligencia tesztkérdések: http://www.iqteszt.hu/
A legelképesztôbb Guinness rekordok: http://www.guinnessworldrecords.com/home.asp/
KisNet szerkesztô: Ábrahám Imre
7. rész: Ünnepek
Kató megpróbál foglalkozni beteg lányával, de esze egész máshol jár. Nem gondolta, hogy a Jenôvel töltött, kellemes délelôtt ennyire szörnyûségesen fog folytatódni. Anyósa megjegyzéseire pedig végképp nem számított. Ráadásul Jani is telefonált, hogy ma hazajön ebédre. Már gôzölgött az asztalon a töltött káposzta, sebtében öszszeütött egy csokis pudingot is, mire férje hazaérkezett. Rettegett attól, mi fog történni, ha anyósa kitálalja, hogy nem volt itthon egész délelôtt, nem ápolta beteg kislányát. Nem volt alaptalan a félelme, alig tette be Jani a lábát az ajtón, Zsuzsa mama máris megszólalt:
– Hát fiam, rossz lóra tettél, hiába mondtam én, hogy nem szabad a templom egerét feleségül venni, mert sárkány lesz belôle. Látod, a drága feleséged ahelyett hogy a beteg gyerekét ápolná, inkább egész nap tekereg. Isten tudja, hol járt, nekünk errôl nem számolt be. Egy órája sincs, hogy hazaérkezett, öszszecsapott valami ebédet. Tudod mit, kivette a fagyasztóból a halottak Napi maradékot. Rendes háziasszony ezt a kutyájának adja, vagy a disznónak. De itt mi esszük a moslékot. Nemessyéknél eddig ilyen nem történhetett meg!
Szegény Jani csak kapkodta a fejét. Nehéz napja volt, azért akart ebédre hazajönni, hogy egy kicsit kifújja magát. Nem számított arra, hogy ilyen cirkusz fogadja. Tisztában van, hogy anyja és felesége közt soha nem volt, és nem is lesz egyetértés. Kislányához lépett, tényleg lázas, de mosolyog, nem lehet nagy a baj. Különben is, minden évben megviseli ôt a disznóvágás. Miért kell ebbôl ekkora ügyet csinálni? Feleségére pillant, s látja, hogy tôle vár támogatást. A kis asszonyka a föld alá süllyedne anyósa rágalmai elôl. Anyja pedig azt várná el, hogy neki adjon igazat. Hát nem, most az egyszer nem lesz szófogadó kisfiú, nem mondja, hogy igen, mama:
– Nem értem, miért kiabálsz, mama. Mit követett el Kató? Hogy délelôtt nem volt itthon? Hát neki nincs joga néhány óra szabadságra? Ô fôz egyedül eb-ben a házban, mosogat, mos, a gyerekeket tanítja. Ez nem rabszolgaság. S különben még a rabnak is joga van öt percnyi sétához. Honnan kellett volna tudja elôre, hogy beteg lesz Bori? És neked leesett volna az ujjadról a briliáns gyûrû, ha ebédet fôzöl?
Jani szokatlan viselkedése az egész családot a feje tetejére állította. Kató érezte, hogy pártját fogták, végre fellélegzett. Nagyapó komor arccal hallgatta az egészet, de a szeme melletti szarkalábak jelezték, hogy inkább fiának, mint feleségének ad igazat; Kató nem érdemelte meg a letolást. Zsuzsa mama azonban nem vallhatta be, hogy veszített. Durcásan vállára terítette pelerinjét, és köszönés nélkül kiviharzott az ajtón.
A jelenet mindannyiuknak ismerôs volt: ilyenkor nagymama a barátnéjához megy – nyugtázta Gergô – biztos sok-sok édességet esznek, s konyakot is isznak hozzá. Aztán az alkohollal együtt a haragja is elillan.
Szótlanul ebédelnek, s délutánra úgy tûnik, Bori állapota is javul. Osztálytársnôjével, aki a leckéket mutatja meg neki már vígan vihorásznak. Jani pedig felesége körül legyeskedik, még mosogatni is segít. Úgy érzi, Kató nem érdemelte meg azt, amit anyja rárakott. Enyhíteni akarja a fajdalmát, és elkerülni azt, hogy a vacsora újabb viharba torkolljon, ezért inkább vendéglôbe viszi feleségét vacsorázni. Apjával meg is beszéli, hogy a mai estét feleségével kettecskén szeretné tölteni, egy kicsit kirúgnak a hámból; a gyerekek viszont itthon maradnak, elég nagyok ahhoz, hogy magukra vacsorázzanak.
Gyertyafényes vacsora, meghitt beszélgetés. Olyan ez Katónak, mintha nem is élt volna együtt tizenévet Janival. A férfi minden óhaját lesi, kedveskedik, az arcát simogatja... Katót viszont nem hagyja nyugodni a gondolat, hogy félrelépett, nem érdemli meg, hogy férje ennyire szeresse. Eszébe jut, hogy holnap találkoznia kell Gedeonnal, és ha nem tudja meggyôzni, hogy titkot tartson, akkor nemsokára fény derül a történtekre.
A hangulatos vacsorát újabb álmatlan éjszaka követte, reggelre Kató úgy érezte magát, mintha sokkal öregebb lenne, mint pár nappal ezelôtt. Félrelépését, bármennyire is kellemes volt, bánta. De nem sok ideje maradt a gondolkodásra, hiszen alig indította iskolába a gyerekeit, máris kopogott Gedeon.
– Kézcsókom, sógorasszony. Nahát, milyen jól néz ki ma... és ez a kis otthonka, még jobban kiemeli formás melleit, hogy ne is beszéljek a tenyérbe simuló csípôjérôl.
– Na, most hagyd abba, Gedeon – inti rendre sógorát a kissé ideges háziasszony – nincs kedvem ilyen hülyeségekhez. Itt most komolyabb dolgokról van szó.
– Persze, persze, a kussdíjról.
– Én nem tudom, van-e benned annyi jóérzés, hogy anélkül is befogd a szád. Ha elmondod, az ikertestvéred házasságát teszed tönkre, ugye tudod? Egyébként is annyi pénzt kaptál már ebbôl a házból, hogy azzal igazán beérhetnéd.
– Ejnye Kató, itt nem emberségrôl, hanem üzletrôl van szó. Ti fizettek, én hallgatok... Ugye érted?
– Amennyit te kérsz tôlünk, az másnak egész évre megélhetést jelent. Nem gondolod, hogy kissé túlzol?
– Nem sajnállak én téged. Ha ebbe a kis kalandba bocsátkoztál, akkor arra is kellett volna gondolj, hogy következményei lesznek. Én becsületes vagyok, legalább nem fújtalak be, de képzeld el, ha más látott volna meg benneteket, ahogy galamb módjára turbékoltatok. Tehát, ugye, nem is kérek olyan nagy árat.
– Szemtelen fráter – morgott Kató a fogai között, majd felállt, a kredenchez ment és a leveses tálból kivett egy köteg százezrest. Számolatlanul dobta sógora orra elé a bankókat. – Nesze. És ezzel befejeztük. Hallani sem akarok többet az ügyrôl.
Gedeon gúnyos mosollyal gyömöszölte zsebébe a kussdíjat, s máris igyekezett az ajtó felé, hogy megússza sógornôje újabb kikötéseit. Már a küszöbön volt, amikor Kató utána szólt:
– S meg ne próbáld te gazfickó Jenôtôl is felvasalni a pénzt!
Sógora nem válaszolt, csupán csókot lehelt a szépasszony felé.
Kató megkönnyebbült. Szíve mélyén tudta, hogy Gedeon mégsem ördögfajzat, nem fogja folytatni az ügyet. Reméli, hogy férje soha, semmit nem fog megtudni a kis kalandról. Hogy mi lesz, ha Jenô újra jelentkezik? Egyelôre hallani sem akart róla. Úgy gondolja, hogy az ô feladata, ha már férjhez ment, a családja mellett állni. Bármennyire gonosz az anyósa, ebben mégiscsak neki volt igaza. Nem tarthatja tehát a haragot – döntötte el, s bement az „öregek lakosztályába", hogy megbeszélje Zsuzsa mamával, mit fôzzenek karácsonyra. Az ajtó elôtt megtorpan: fôzünk, fôzünk, de milyen pénzbôl? A decemberi konyhapénz nagy része a Gedeon zsebébe vándorolt át. Majdcsak kitalál valamit, hogy meggyôzze anyósát, jobb a kakassült, mint a pácolt hering. Kakas van az udvaron, bor a pincében, és ezúttal nem a cukrásztól rendel süteményt, ô maga készíti el a zserbót, s így olcsón megússza.
Évezred végi hoki show
December 26-án, kedden este igazi hoki show színhelye volt a városi mûjégpálya. Az év végi jégkorong parádét ezúttal is a Pál Ágnes által irányított Step Dance együttes színvonalas elôadása nyitotta. A csarnokban kialudtak a fények és kezdetét vette a gyergyói tánccsapat szépen koreografált mûsora. A bekorcsolyázó gyerekeket egy kishokista vezette be, aki kezében egy Progym zászlóval siklott körbe a tûkörsimára tisztított jégen. Pergô ritmusú zene, látványos kiselôadás, jó kedélyû nézôk, egyszóval minden adott volt a kitûnôre sikeredett hokis bulihoz. Az est fô látványosságát mégis az 1998/99-es bajnoki idényben bronzérmet szerzett Progym és az All Star csapat közötti mérkôzés jelentette.
Elôször az All Star együttest szólították jégre. Sorrendben a következô játékosok korcsolyáztak a játéktérre: Molnár Szabolcs, Csata Kálmán, Simon István – kapusok, Baróti Zsolt, Gál Csaba, Rusz Gábor, Kertész Zoltán, Kosztándi András, Kozma Lóránt, Borsos Attila, György József, Farkas Csaba, Szôke Árpád, Tóber József, Huszár Gábor, Barabás Ottó, Sólyom László, Kémenes Balázs (a Progym Apicom vezetôedzôje), Gergely László, András Sándor, Ambrus Ignác, Csata Ernô, Erôs Ernô, Rokaly Szabolcs és Vargyas László – mezônyjátékosok. Edzôk: Bencze Attila és Antal Zsolt. Következett a Progym bronzérmes gárdája: Máthé Csaba, Catrinoi Adrian – kapusok, Domokos Ferenc, Lázár László, Basilides László, Köllô Csaba, Keresztes Ödön, Gergely Lehel, Tofán Levente, Vita Zsolt, Máthé István, Szôke László, Góga Attila – a mérkôzés napján töltötte 19. életévét –, Laczkó Attila, Basilides Tibor – december 26-án töltötte 18. életévét –, Csibi Zsolt, Ambrus Zoltán, Szabó László, Koós Tibor és Csíki Árpád. Edzô: Basilides Csaba.
A nem mindennapi találkozót a Mann Géza – Benedek Csaba – Szabó László játékvezetôi hármas vezette. A nagy iramban elkezdôdött mérkôzés elsô perceiben Máthé Csaba, a Progym kapusa tûnt ki, hisz bravúros védések egész sorát mutatta be. Észrevehetô volt az is, hogy az All Star csapat felszabadultabban játszik a Progym csapatánál. A találkozó elsô gólját Kertész szerezte. Alig több, mint másfél perccel késôbb Vita egyenlített: 1–1. A Progym csatárát a gólszerzésben, a neve napját ünneplô Máthé István segítette. Ezzel – mint késôbb kiderült – meg is volt az elsô harmad eredménye. Szünetben a nézôk részvételével kapura lövéses vetélkedôre is sor került. A feladat az volt, hogy a jelöltek a középpályáról juttassák az üres kapuba a korongot. A legsikeresebb próbálkozó Benedek József volt, aki kétszer is a hálóba juttatta a játékszert. Az alkalmi hokistát egy üveg itallal díjazták. Szintén a szünetben történt, hogy a rendezvény szervezôi – Ben-Com-Mixt, Apicom Kft.-k és a Progym SE jégkorong szakosztálya – a Bucsin negyedi károsultak megsegítése céljából pénzgyûjtésre szólították fel a nézôket. A második harmad elsô gólját Borsos Attila szerezte. Az aprótermetû, de rendkívül gyors játékos látványos gólt ütött. A 30. percben kapuscsere történt a Progym csapatában. Máthé helyére Catrinoi állt a kapuba. A 33. percben újabb gólt láthatott a nagyszámú közönség. Egy Gál – Kozma összjáték végén az elôbbi volt eredményes: 1–3. Öt perccel késôbb szintén Gál talált a kapuba: 1–4. A 38. percben az All Star csapatában is kapuscserére került sor: Molnár helyett Csata állt a kapuba. Szünetben ismét kapuralövéses vetélkedôn szórakozhattak a nézôk, a gyôztes ezúttal Bartis László lett. A harmadik játékrész elsô gólját Rusz Gábor ütötte, akit Kertész segített: 1–5. Az 52. percben Domokos Ferenc szépített a Progymnak: 2–5. Néhány másodperccel késôbb az All Star csapatában Csatát Simon István váltotta fel a kapuban. Az 55. percben Vargyas is feliratkozott a góllövôk közé: 2–6. A végeredményt Gergely Lehel állította fel az 59. percben: 3–6.
A számszerû végeredmény: Progym – All Star 3–6 (1–1, 0–3, 2–2). Közben kiderült, hogy a Bucsin negyedi robbanás károsultjai számára 6 080 000 lej és 1100 forint gyûlt össze. A mérkôzés után a két csapat játékosai tíz-tíz büntetôlövést ütöttek. A párharcot ezúttal is az All Star csapata nyerte meg, mégpedig 3–2 arányban. A gyôztesektôl Huszár Gábor, Tóber József és Erôs Ernô talált a kapuba, a másik oldalon pedig Tofán Levente és Szôke László volt eredményes. A szurkolók szavazatai alapján megválasztották a 2000. év legjobb gyergyói játékosát. A legtöbb szavazatot Máthé István kapta, a nekijáró virágcsokrot Kercsó Attila adta át. A végén a gyôztes csapatot és a két együttes edzôit is díjazták. Ajándékot vehetett át továbbá a Step Dance együttes vezetôje Pál Ágnes is. Végezetül, de nem utolsó sorban szólni kell a 2000. év szurkolójáról is, aki a szavazatok alapján Molnár Tibor (Boci) lett.
Összességében elmondható, hogy sikeresen ért véget az évezred utolsó gyergyószentmiklósi jégkorong mérkôzése. Valamennyi játékosnak, szurkolónak, az edzôknek és a vezetôknek kívánunk sikerekben gazdag, boldog új évet!
Hargita megyei sportgála
December 23-án, szombaton a csíkszeredai Szakszervezetek Mûvelôdési Házában került megrendezésre a Hargita megyei sportolók hagyományos év végi seregszemléje. Csíki András megnyitó beszédében elmondta, hogy a 2000. évi rendezvényt a Hargita megyei Ifjúsági és Sportigazgatóság szervezte a Megyei Tanács anyagi támogatásával. Az ilyenkor szokásos köszöntô beszédek elhangzása után a gyergyószentmiklósi Pál Ágnes által irányított Step Dance együttes lépett a közönség elé, a lányok elôadása azonban nem tartott soká, mert sajnálatos módon meghibásodott a kísérô zenét szolgáltató berendezés.
Elôször az ifjúsági sportolókat díjazták. Az emlékokleveleket és az ajándékokat sorrendben Zsombori Vilmos, a Megyei Tanács alelnöke, Csíki András, Basa János és Antal István, a Csíkszeredai Sportklub elnöke adták át. A gála egyik mûsorvezetôje Kádár Zoltán, a marosvásárhelyi rádió sportszerkesztôje volt. A jó hangulat sem hiányzott, hisz például a mûsorvezetô egy nyelvbotlásának tulajdoníthatóan létrejött egy új sportág, nevezetesen a „gyepröplabda". Ez akkor történt, amikor a mûsorvezetô két székelyudaverhelyi gyeplabdázóval készített rövid interjút. Lett is derültség a teremben. Az ifjúsági sportolók díjazása után ismét Pál Ágnes mazsorettjei léptek színre. Ezúttal is színvonalas elôadásukkal kitettek magukért városunk képviselôi. Hargita megye felnôtt bajnokait Papp Elôd, Csíkszereda alpolgármestere díjazta. Szünetben testépítô bemutatót nézhetett végig a közönség. További díjátadók: dr. Csedô Csaba, Csíkszereda polgármestere, Tamás Zoltán, a megyei Labdarúgó Bizottság elnöke és Dietrich Árpád, a Hargita megyei Pro Motor elnöke. A sportolókon kívül díjat vehetett át Becze Zoltán csíkszeredai sportújságíró, aki rövid beszédében elmondta, hogy az országban csak Dãrmãneºti-en és Gyergyószentmiklóson nem ismerik el.
Végezetül nézzük Hargita megye legjobbjait: 1. Kovács Erika – Spirescu Maria (Csíkszeredai Sportklub), nôi bob kettôs, edzô: Hodos László; 2. Tófalvi Éva (Csíkszeredai Sportklub), biatlon, edzô: Márton Simon; 3. László Szabolcs (Székelyudvarhelyi ISK – Kolozsvári MSK), szabadfogású birkózás, edzô: Bodrogi Csaba; 4. Szabó Melinda (Csíkszeredai ISK – Csíkszeredai Sportklub), alpesi sí, edzôk: Bónis Ferenc, Szabó Mária; 5. Kristó Katalin (Csíkszeredai Sportklub), gyorskorcsolya, edzô: Csiszér Judit; 6. Sánta Szabolcs (Csíkszeredai ISK – Brassói ASA), biatlon, edzô: Léstyán Imre.
Hargita megye legjobb klubcsapatai: 1. Csíkszeredai Sportklub – jégkorong, az 1999/ 2000-es idény bajnokcsapata, edzôk: Antal István és Gál Sándor; az együttes legjobb játékosai: Adorján József és Láday András; 2. Csíkszeredai Cselgáncs Klub – felnôttek, II. helyezés az országos csapatbajnokságon; edzôk: Albu Botond és Pál József; a csapat legjobbja: Szôcs László; 2. Székelyudvarhelyi ISK – az ifjúsági gyephoki bajnokságon I. és II. helyezések, edzôk: Bán Szell István és Tarcsi András; legjobb játékos: Ilyés Csaba; 3. Székelyudvarhelyi ISK – a lány ifi I-es és II-es korcsoportú gyephoki bajnokság aranyérmese, edzôk: Bán Szell István és Tarcsi András; a csapat legjobbja: Péter Kinga; 4. Csíkszeredai ISK – ifjúsági I-es korcsoportú jégkorong; edzôk: Mezey Imre és Antal Zsombor; legjobb játékos: Antal László.
Hargita megye felnôtt bajnokai: 1. Fodor Emese (Székelyudvarhelyi Extrém Bike SE), mountain-bike kerékpár, edzô: Fodor Emese; 2. György Mónika (Gyergyószentmiklósi ISK – Brassói Dinamo), sífutás, edzô: Jánosi Béla; 3. András Róbert (Csíkszeredai GI SE), taekwon-do ITF; 3. Incze Szilárd (Csíkszeredai GI SE), taekwon-do ITF, edzô: András Róbert; 4. Bíró Éva és Hadnagy Tünde (mindketten Csíkszeredai GI SE), taekwon-do ITF, edzô: András Róbert; Pataki Zsolt István (Csíkszeredai ISK), gyorskorcsolya, edzô: Bogyó Mária.
Az ifjúsági bajnokok között két gyergyói sportoló neve is megjelenik, nevezetesen: Láng Enikô és Musulin Mónika (mindketten Gyergyói ISK), sífutás, edzô: Jánosi Béla.
A rendezvény végén díjazták azon sportolókat, akik az elmúlt évszázadban résztvevôi voltak a téli, illetve a nyári olimpiáknak. Téli olimpiai résztvevô volt az alpesi sízô, gyergyói származású György Vilmos (1964, 1968, 1972), továbbá Tankó Elemér (1992) és Antal Zsolt (1998), mindketten sífutók. A nyári olimpiákra a következô városunkból elszármazott sportolók és edzôk kerültek ki: szertorna: Urzicã Marius (1996, 2000), Ferencz József érdemes edzô; vízilabda: Molnár Endre (1976); tenisz: Marosi Katalin (2000).
Milyen volt 2000?
Közepes szinten a szertornászok
Nemrég Molnár Schöndorfer Leventével, a Gyergyói ISK szertorna szakosztályának vezetôedzôjével beszélgettünk a lassan végéhez közeledô 2000. évben történtekrôl.
– Milyen volt az idei év a gyergyói szertornászoknak?
– Az az igazság, hogy az eredmények nem voltak kimagaslóak. Úgy vélem, hogy megmaradtunk egy jó közepes színvonalon. Sajnos úgy tûnik ez a helyzet romlani fog. Tehetségeink vannak, de az oktatási rendszer és az anyagi lehetôségek nem engedik meg, hogy a gyerekekkel napi két edzést tarthassunk. A követelmények egyre nagyobbak, a bírói pontozási rendszer 2001. január elsejétôl változik. Konkrétumokat még nem tudunk, de reméljük, hogy a jövô év elején sor kerül a következô olimpiai ciklusra vonatkozó nemzetközi bíró és edzôképzésre. Ezek után pontosan fogjuk tudni, hogy milyen is lesz a nemzetközi szertorna irányzat.
– Errôl az irányzatról egyáltalán nem lehet tudni semmit?
– Egyelôre annyit tudunk, hogy a követelmények lényegesen magasabb tudást igényelnek a sportolóktól. Mindezt lebontva a mi helyzetünkre, nagyon szomorú jövôt jelent, mert ahhoz, hogy legalább az alapkövetelményeket teljesíteni tudjuk mind inkább szükséges az edzôterem. Ismert, hogy ezt több, mint 30 éve ígérik.
– Miért lenne fontos egy korszerû edzôterem?
– Azért, mert a jelenlegi teremben a gyerekek testi épsége bizonyos mozgásoknál nem biztonságos. Feltétlenül szükség lenne a szivacs gödörre, ami legalább 70 százalékos biztonságérzetet ad a leérkezések esetében; szükség lenne továbbá egy olyan mennyezetre szerelt kötélrendszeres segédeszközre, amely ugyancsak növeli a biztonságot a nagyon nehéz gyakorlatok megtanításánál (például: dupla szaltó, visszafogással a nyújtó fölött).
– Az év folyamán edzôváltás is történt a szakosztály házatáján...
– Az a helyzet állt elô, hogy Hoffman Ferenc érdemes edzô sajnos egészségügyi okok miatt nem tudott tevékenykedni, ezért gyakorlatilag ketten maradtunk. (Molnár Sch. Levente és Zerkula Attila – szerk. megj.) Reméljük a jövôben sikerül hazacsalogatni azokat az egykori tornászokat, akik a 2000/2001-es tanév végén vagy késôbb fejezik be egyetemi tanulmányaikat. Itt elsôsorban Miklós Attilára gondolok, de számítunk Csorba Zsoltra és Ladó Zsoltra is. Az említettek még nem rendelkeznek megfelelô edzôi tapasztalattal, nem lehet teljes egészében rájuk bízni az egyes korosztályokat. Az viszont biztos, hogy nagy segítségünkre lesznek a kezdô sportolók nevelésében. Ezáltal nekünk is több energiánk maradna az élsportolókkal foglalkozni.
– Szakszemmel nézve: milyennek tûnt a hazai és a nemzetközi versenyév?
– A romániai férfi torna sikeres évet zárt. Mondom ezt azért, mert a férfiaknál – Urzicã Marius jóvoltából – megszületett az elsô olimpiai aranyérem. A rendszerváltásokkal bizonyos országok tornasportja gyengült, másoké erôsödött. Ahol továbbra is pénzt fektetnek a sportágba, ott látszik is a fejlôdés. Ezt a szükséges anyagi befektetést a romániai szakszövetség meg is tette, de ez sajnos nem terjedt ki az Iskolás Sport Klubokra. Ezért is tudtak a férfiak bekerülni a világ élvonalába, a lányoknak pedig éppen ezért sikerült az élen maradni. Jövôben nemzetközi szinten bevezetik az ugróasztalt, melynek mérete úgy a fiúknak, mint a lányoknak egyforma (90 cm széles és 105 cm hosszú) lesz. Ez az új tornaszer fogja helyettesíteni a még használatos ugrólovat.
A gyergyószárhegyi László Tibor és a Korpos Lajos edzô közötti együttmûködés 1998 májusában kezdôdött el a nagy hagyományú csíki maratonon. Az akkor IV. osztályos Tibor jelentkezés alapján került be a tanár-edzô által utaztatott gyerekcsapatba.
Élete elsô versenyén a késôbbi tanítvány a 6,5 km-es táv megtétele után az abszolút rangsorban a 17. helyen ért célba. Korpos Lajos a gyereket a vártnál hamarabb megpillantva rákérdezett: – Gyermek, eltévedtél? – Nem, tanár úr, már leszaladtam a távot! – felelte a fiú. A tanár-edzô a válasz hallatán meglepetten állt a stopperrel a kezében: egyszerûen nem jött, hogy higgye. A pedagógus, felismerve a gyerekben rejlô tehetséget, komolyabban kezdett foglalkozni vele. Az abszolút rangsor szerint 1999-ben Tibor a 12., 2000-ben pedig a 7. helyen ért célba. Azóta is tart ez az együttmûködés, amelyet ma már közös edzésmunkának lehet nevezni.
– Amit az idénre terveztünk, azt elértük – kezdi mondandóját Korpos Lajos. Az volt a cél, hogy az országos szint közelébe kerüljünk. Idén öszszesen tíz versenyen vettünk részt. Kiemelkedik ezek közül a Szászmedgyesen megrendezett ifi III-as országos bajnokság döntôje, ahol Tibor az 1500 méteres távon 4:42-es (négy perc negyvenkét másodperc) idôeredményt ért el. Ezzel az idôvel a 20. helyen végzett a 14–15 évesek mezônyében, saját korosztályában pedig az országos 10. helyet szerezte meg. Augusztusban sajnos egészségügyi probléma miatt volt egy hat hetes edzéskihagyás, ez gátolta a munkát. Idén Tibor hozzávetôleg 3000 kilométert szaladt. Ebben úgy az edzések, mint a versenyek benne vannak. 2001-re négyezer kilométer a kitûzött táv, ez magába foglal 15 versenyt is.
– Ki finanszírozta a kiszállások költségeit?
– Itt elmondom, hogy a havi felkészülési költség félmillió lejre tehetô, ez az összeg többnyire a saját zsebembôl került elô. Na, most nem mondanék igazat, ha elhallgatnám azt, hogy 2000-ben összesen 1,3 millió lej támogatást kaptunk. Az említett pénzösszeg a gyergyószárhegyi OVR, a Tisza Impex Kft., a Com Trans, a Nádi Kulcsmásoló és a szárhegyi Csergô László adományaiból tevôdött össze.
– 2001 fontosabb versenyei?
– Februárban lesz egy országos szintû ifi III-as terembajnokság Bukarestben. Júniusban szintén Bukarestben rendezik a szabadtéri ifi III-as országos bajnokságot. Terveink között szerepel, hogy részt vegyünk az említett versenyeken. Jövôre az a célkitûzés, hogy valamelyik kiemelkedô versenyen Tibor bekerüljön az elsô hat közé.
Sportrovat szerkesztô: Rokaly Zsolt
* December 26-án, kedden 11, 50 órakor a 12-es jelzésû fôútvonalon, (143. kilométer + 400 méter) Ditró körzetében közúti történt baleset. A Gyergyószentmiklós irányából közlekedô MS 03 TAE rendszámú Renault személygépkocsi egy – veszélyes – jobb oldali kanyarból való kijövetelkor átkerült az úttest túloldalára, ahol frontálisan ütközött a szembe jövô (HR 02 EFF rendszámú) haszongépjármûvel. Az ütközés következtében életét vesztette a személygépkocsit vezetô Sz. Csongor, 24 éves gyergyószentmiklósi fiatalember. A Renault-ban utazók közül súlyos sérüléseket szenvedett a 22 éves S. Loránd és a 21 éves Sz. H. Gábor.
Alfaluban lángolt a csûr
Szerda reggel fél hétkor újabb tûzesethez hívták a gyergyói Oltul tûzoltóalakulat katonáit. Markos Tibor ôrmester tájékoztatott a részletekrôl. Megtudtuk, hogy Alfaluban, a Fôút 18. szám alatti, Lôrincz Károly tulajdonát képezô fásszín gyulladt ki. A tüzet egy mosztoskályha-betét okozta, melyet a kályhából kivéve a színbe helyeztek. A tüzet gyorsan sikerült megfékeznie a két jármûvel érkezett kilenc tûzoltónak, azonban a kár így is jelentôs: mintegy 35 millió lej.
Itt az égô, hol az égô?
Megfosztották díszeitôl a Bucsin negyedi tizenkettes tömbház üzlete elôtti fenyôfát. Jelenleg csak egy-két égô világít a fa tetején. A tizes tömbház üzlete elôtt ünnepélyesebb a hangulat. Három gyönyörûen feldíszített fenyôfa csalogatja a járókelôket.
A két üzlet tulajdonosa ugyanaz a személy, betértem az irodájába érdeklôdni.
– Miért csak a fa tetején vannak díszek? – kérdeztem Gáspár Mária tulajdonost.
– Ez jó kérdés, a válasz egyszerû: azért, mert lelopták. Ugyanúgy volt feldíszítve, mint a többi három fa, de a kézzel elérhetô díszek eltûntek.
– Mekkora pénzösszegbe került a fák felállítása, díszítése?
– A négy égôsor hat és fél millió lejbe került. Azt is meg kell említenem, hogy a többi fát is nagy elôszeretettel fosztogatják, de mindig pótoljuk a díszeket, égôket.
– Tavaly is voltak ilyen problémák?
– Persze, minden évben tûntek el díszek, de az idén rekordot döntöttek a tettesek. Csak azt nem tudom, hogy szórakozásból csinálják-e, vagy valóban rászorulnak arra a pár égôre, üres dobozra.
– Jövôre lesz karácsonyfa?
– Természetesen, a becsületes emberek megérdemelnek egy kis ünnepi hangulatot.
December 25-én reggel bementem a tizenkettes tömbház üzletébe, a bejárat elôtti fa már teljesen csupasz volt.
Panigay Ilona
Szülészorvos, karján a gyerekkel, kérdezi az ifjú anyukát.
– Mondja, asszonyom volt ezelôtt Önnek a férjén kívül mással is szexuális kapcsolata?
– Miért? Nyerít???
Egy szôke nô este hazafelé tart autójával, amikor szörnyû vihar tör ki. A jég csak úgy szakad, és a hölgy csak másnap veszi észre, hogy a kaszni tele van apró horpadásokkal. Szervizbe viszi az autóját. A szerelô hosszas nézelôdés után a társára kacsint, majd azt mondja a szôkének, hogy ha elég erôsen belefúj a kipufogócsôbe, a horpadások kisimulnak. A hölgy hazamegy, otthon teli tüdôbôl fújja a kipufogót, amikor a barátnôje (egy másik szôke) odaér, és megkérdi, mit csinál. Autós hölgyünk zihálva elmeséli mit mondott a szerelô, s hogy eddig hiába próbálta, nem járt eredménnyel.
– Hát persze, így nem is fog menni, – feleli a barátnô – elôbb fel kell tekerni az ablakokat!
– Doktor Úr, nekem Vagina–Pektoriszom van.
– Jó, akkor én adok magának egy Peniscillin–injekciót.
– Pincér! Mit jelentsen ez? A levesemben egy darázs úszik! – reklamál egy vendég.
– Elnézést uram! De a legyeink már kifogytak!
Kihirdetnek egy világméretû káromkodási versenyt. Bemegy az amerikai, káromkodik 15 percet. Bemegy a német, káromkodik 20 percet. Bemegy az egyszeri magyar ember, megbotlik a küszöbben, káromkodik 30 percet, majd megkérdi:
– Kezdhetem?
A hangya és az elefánt összeházasodnak. Az elsô szex alkalmával összeesik az elefánt és elpusztul – szívinfarktus.
– A fenébe is – hôbörög a hangya –, öt perc öröm miatt életem hátralévô részében sírt áshatok...
Három bolond elhatározza, hogy szökni próbál a diliházból, mégpedig a kulcslyukon keresztül. Nekifut az elsô, ...bumm, öszszeesik. Nekifut a második, ...bumm, összeesik. Odamegy a harmadik, benéz a kulcslyukon és felkiált:
– De bolondok vagytok, hiszen benne van a kulcs!
Egy idôs bácsika felszáll a buszra és mutatja a vezetônek a havi bérletét.
– De bácsikám – sóhajt fel a vezetô –, hiszen ez egy tanulójegy!
– Látja, kérem, ez azt is bizonyítja, hogy milyen régóta várok a buszra...
– Ma úgy lemerültem...
– Akkor este felraklak a töltômre!
Koldus kunyerál 10 márkát egy férfitól.
Férfi: Venne ezért a pénzért italt?
Koldus: Nem.
Férfi: Eljátszaná a pénzét?
Férfi: Lenne olyan kedves velem jönni, szeretném megmutatni a feleségemnek, mi történik azokkal, akik se nem isznak, se nem játszanak!
Tanár: Ha négy légy volt az asztalon és egyet agyonütünk, akkor mennyi marad meg?
Móricka: Egy, tanító bácsi.
Tanár: Hogy–hogy?
Móricka: Az marad, amelyiket agyonütöttük!
– Két paraszt verekszik a mezôn, hogy hívják ezt?
– Tájbox ...
Bemegy a vak az asztaloshoz. Ujjával végig tapogatja a fareszelôt (ráspolyt) majd kifakad:
– Ki írta ezt a hülyeséget?
– A mókusnak miért hátul van a farka?
– Mert elöl a mókus van.
Arisztíd ül a bárban. Odalép hozzá egy nô, aki így szól:
– Vanda vagyok.
Arisztíd végignéz rajta:
– És öveg is...
december 28–január 3.
Legszívesebben minden helyzetben határozottan kimondaná azt, ami éppen eszébe jut a szóban forgó témáról. Szerencsére nem mindig hamarkodja el a megszólalást, mert jól emlékszik azokra az esetekre, amikor sok kellemetelnesége származott a szókimondásból.
Minden tárgyaláson, megbeszélésen rendkívül éles elméjûnek mutatkozik. Más kérdés, hogy képes-e hasonló hatékonysággal cselekedni, ha erre kerül sor. Legyen óvatos az ötletekkel, ne akarjon mindent megváltoztatni.
Nagyon szeretne ügyes diplomatának látszani. Ideig-óráig valóban remekül érvel, de eljöhet a pillanat, amikor könnyen követ el durva tapintatlanságot. Jobb lesz, ha lemond az efféle kényes szereprôl. Elégedjék meg az egyszerû, gyakorlati ügyek intézésével, soha ne törjön túl magasra.
Mindenképpen próbára akarja tenni teljesítôképességét. Hogy miért, azt valószínûleg nem tudná megmondani. Nincs olyan külsô nyomás, amely indokolná ezt a makacs elszánást. Lehet, hogy mindenáron bizonyítani szeretne.
Szinte akarata ellenére kicsinyes vitába keveredik. Van úgy, hogy sportból kötözködik, és nem méri fel a szópárbaj valódi súlyát. A viták nem mindig ártatlanok, keserû leckéket kell megtanulnia, mert némelyik vitapartnere, bosszúvágytól fûtve kellemetlenségeket okozhat.
Továbbra is nagy híve a rendnek, a fegyelemnek. Azt szeretné, ha környezetében minden átlátható és világos lenne. Nem biztos, hogy ezzel a törekvésével egyértelmû sikert arat. Lehet, hogy igaza van, de bántó stílusával sokszor csak ellenállást vált ki. Válasszon más módszert.
Semmi sem alakul úgy, ahogyan megálmodta. Sok dologban diadalt aratott, vannak szép eredményei, de mégis mindent csak félsikerként értékel. Semmi sem lehet tökéletes. Jobb lenne, ha örülne annak, ami megvalósult.
Nincs oka panaszra: sokat dolgozik, és reális esélye van arra, hogy hamarosan elérje azokat a magaslatokat, amelyek felé eddig törekedett. Mindenben érvényesítheti saját elképzeléseit, feltéve persze, ha ezek reálisak, és ha minden lépésnél figyelembe veszi a rendelkezésére álló lehetôségeket.
Nem mindig képes eldönteni, hogy mi a lényeges és mi a mellékes. Elhanyagol egy fontos barátságot, mert olyan új ismeretségek vonzzák, amelyek kielégíteni látszanak elôkelôsködô vágyait. Még ennél is rosszabb lehet, ha nem tudja megítélni, hogy kitôl várhat tartós támogatást, és ki nem segítene önnek.
Mindig elôzékeny és tapintatos, stílusa soha nem árulja el, mennyire célratörô. Mintha csendben és titkon nagy dolgokra készülôdne. Ez a magatartás különösen akkor jellemzi, ha tanulásról van szó. Akaratosan szorgalmas, pedig jobb lenne, ha érzelmileg nyitna.
Úgy érzi, fegyelmeznie kellene szeszélyesen fontoskodó természetét. Miért tenné ezt? Az efféle önkorlátozás semmi jót nem hoz. Semmi sem fog sikerülni, amit erôltetni akar, mert a lelki feszültség megmaradna. Fogadja el magát olyannak, amilyen.
Kedélyesen és türelemmel viselkedik minden helyzetben. Túlzottan is türelmes, vagyis lassú, és így nem reagál elég gyorsan egy-egy felmerülô kérdésre. Lehet, hogy elszalaszt néhány jó alkalmat, de emiatt nem kell kétségbeesnie. Mozogjon többet.

matches: bíróság bíróság bíróság bíróság bíróság bíróság bíróság bíróság